
BENEDICTUS PP. XV 
VENERABILES FRATRES 
SALUTEM ET APOSTOLICAM BENEDICTIONEM 


Pacem, Dei munus pulcherrimum, « quo, ut Augustinus 
ait, etiam in rebus terrenis atque mortalibus nihil gratius so- 
leat audiri, nihil desiderabilius concupisci, nihil postremo pos- 
sit melius inveniri »;* pacem quadriennio amplius tantis et bo- 
norum votis et piorum precibus et matrum lacrimis imploratam, 
tandem coepisse affulgere populis Nos equidem ante omnes gau- 
demus vehementerque laetamur. At vero hanc ipsam paterno con- 
ceptam animo laetitiam nimis multa eademque acerbissima per- 
turbant; nam si fere ubique bellum aliqua ratione compositum 
est, et pacis quaedam conventiones subscriptae, reliqua sunt ta- 
men antiquarum semina inimicitiarum; vosque probe tenetis, 
Venerabiles Fratres, nullam pacem consistere, nulla pacis foedera 
posse vigere, quamvis diutinis laboriosisque consultationibus 

constituta sancteque firmata, nisi per caritatis mutuae reconci- 
liationem odia simul inimicitiaeque conquiescant. De hac re 
igitur, quae maximi sane momenti est ad commune bonum, vo- 
biscum, Venerabiles Fratres, colloqui placet ac populos item 
vestros diligentius commonere. 

Nos enimvero, ex quo ad huius Cathedrae dignitatem ar- 
cano Dei consilio evecti sumus, numquam, dum bellum con- 
flagravit, cessavimus, quacumque potuimus ope, contendere, ut 
quamprimum omnes orbis terrarum populi fraternam inter se 
officiorum vicissitudinem repeterent. Itaque instare precibus, 
hortationes iterare, amicitiae reconciliandae vias proponere, de- 
nique omnia tentare, si liceret, favente Deo, ad pacem, quae iusta 
quidem et honesta futura esset et stabilis, hominibus aditum ia- 
nuamque patefacere; interea studiosam paterno pectore dare 
operam, ut maximis omne genus doloribus et aerumnis, quae 
immanem dimicationem consequebantur, aliquid usque quaque 
levationis afferremus. Iam vero quae Nos ab initio tam difficili 
Nostri Pontificatus impulit Iesu Christi caritas vel ad elaboran- 
dum pro pacis reditu, vel ad horrores belli mitigandos, eadem 
hodie, cum pax aliqua tandem aliquando convenit, urget nos ut 
omnes Ecclesiae filios atque adeo hominum universitatem hor- 
temur, velint diuturniora iam odia abiicere ex animis, concor- 
diamque suscipere mutuumque amorem. 


Nec sane est cur multis demonstremus generis humani so- 
cietatem maximis affectum iri detrimentis si, pace conventa, ob- 
scurae tamen gentium inter gentes inimicitiae simultatesque 
perseverarent. Mittimus damna earum rerum omnium, quibus 
civilis vitae progressio alitur et promovetur, ut mercaturis, ut 
opificiis, ut artibus, ut litteris, quae quidem communi populo- 
rum consuetudine ac tranquillitate vigent. At, quod maius est, 
gravissimum vulnus acceptura esset christianae vitae ratio ac 
forma, cuius vis omnis in caritate consistit, cum ipsa christia- 
nae legis praedicatio Evangelium pacis appelletur. * 


Eph., VI, 15. 

| 

Etenim, ut scitis et ut Nos pluribus alias commemoravimus, 
nihil tam saepe tamque vehementer a Iesu Domino inculcatum 
est discipulorum auribus, quam hoc de mutua caritate prae- 
ceptum, utpote quod cetera complecteretur omnia; idque et 
novum Christus ipse nominavit et suum, et christianorum tam- 
quam insigne voluit esse, unde internosci ab aliis facile possent. 
Denique iam moriens id ipsum suis testatus est, rogavitque ut 
inter se diligerent ac diligendo eam ineffabilem unitatem imitari 
contenderent, quae divinis Personis est in Trinitate: « Ut omnes 
unum sint... sicut et nos unum sumus ... ut sint consummati in 
unum ». * | 

Ergo divini Magistri vestigia sectantes Apostoli, eiusque 
voce ac praeceptis probe conformati, mirificae sedulitatis erant 
ad fideles ita cohortandos: « Ante omnia autem mutuam in vo- 
bismetipsis charitatem continuam habentes ». * « Supra omnia 


autem haec charitatem habete, quod est vinculum perfectio- 
nis ». *° « Charissimi, diligamus nos invicem: quia charitas ex 


Deo est ». * Bene autem monitis obsequebantur et Christi et 
Apostolorum illi priscorum temporum fratres nostri: qui qui- 
dem, etsi alii ex aliis contrariisque inter se nationibus erant, 
tamen discordiarum memoriam voluntaria oblivione delentes, 
concordissime vivebant. Et vere cum mortalibus inimicitiis, in 
societatis humanae sinu tum flagrantibus, mirandum in modum 
tanta mentium animorumque consensio discrepabat. 

Iam quae modo allata sunt ad praeceptum mutui amoris ur- 
gendum, eadem ipsa valent ad oblivionem iniuriarum: nec mi- 
nus affirmate id praecipit Dominus: « Ego autem dico vobis: Di- 
« ligite inimicos vestros: benefacite his qui oderunt vos: et orate 
« pro persequentibus et calumniantibus vos: ut sitis filii Patris 
« vestri qui in caelis est: qui solem suum oriri facit super bonos 


' Toan., XVII, 21-23. 
* I Petr., tv, 8. 

3 Coloss., III, 14. 

4 I Ioan., rv, 7. 

«et malos ». *? Hine illud gravissimum Ioannis Apostoli: 
« Omnis qui odit fratrem suum, homicida est. Et scitis quoniam 
« omnis homicida non habet vitam aeternam in semetipso ma- 
« nentem ». ? Denique sic a Christo Domino instituti sumus ad 
Deum orandum, ut profiteamur ita nos nobis velle ignosci, si 
aliis ignoscamus: « Dimitte nobis debita nostra, sicut et nos 
« dimittimus debitoribus nostris ». * Quod si huic obtemperare 
legi nimis aliquando est arduum et difficile, adest ad omnem 
submovendam difficultatem divinus humani generis Redem- 
ptor non solum opportuno suae gratiae auxilio, sed etiam suo 
ipsius exemplo, qui cum in cruce penderet, eos, a quibus tam 
iniuste indigneque torquebatur, Patri excusans: « Pater, inquit, 
« dimitte illis: non enim sciunt quid faciunt ». * Nos igitur, cum 
misericordiam benignitatemque Iesu Christi, cuius, quamvis 
nullo merito, vicem gerimus, sequi ante omnes debeamus, ipsius 
exemplo, inimicis Nostris quicumque, scientes imprudentesve, 
personam operamve Nostram quibusvis contumeliarum aculeis 
vel lacerarunt vel lacerant, universis et singulis toto pectore ve- 
niam damus, omnesque summo studio ac benevolentia comple- 
ctimur, nullum etiam praetermittentes locum eosdem benefactis 
pro Nostra facultate cumulandi. Quod ipsum christiani homines, 
qui hac sint appellatione digni, faciant oportet erga eos qui se, 
tenente bello, iniuriis affecerint. 

Neque enim eo contenta est christiana caritas ut non inimi- 
cos oderimus atque ut eos fratrum loco diligamus, vult quoque ut 
benigne eisdem faciamus, vestigiis insistentes Redemptoris no- 
stri, qui « pertransiit benefaciendo et sanando omnes oppressos 
«a diabolo », ° et mortalis vitae cursum, quem totum maximis 
in homines beneficiis emensus erat, profuso pro iisdem sanguine 
consummavit. Quare Ioannes: « In hoc cognovimus charitatem 


1 Marra., V, 44-45. 
I Ioan., mm, 15. 

3 Matru., VI, 12. 

4 Luc., XXIII, 34. 
5 Act., X, 38. 

« Dei, quoniam ille animam suam pro nobis posuit: et nos debe- 
« mus pro fratribus animam ponere. Qui habuerit substantiam 
« huius mundi et viderit fratrem suum necessitatem habere et 
« Clauserit viscera sua ab eo: quomodo charitas Dei manet in eo ! 
« Filioli mei, non diligamus verbo neque lingua, sed opere et ve- 
« ritate ». ? Numquam vero amplius « dilatanda spatia charita- 
« tis » visa sunt, quam hisce ipsis diebus, in summis nempe angu- 
stiis quibus premimur omnes ac laboramus: neque alias fortasse 
unquam hominum generi tam opus fuit, quam hodie communis 
beneficentia, quae a sincero aliorum amore nascatur plenaque sit 
devotionis et alacritatis. Etenim si cireumspiciamus quacumque 
pervagatus est bellicus furor, immensi terrarum tractus obii- 
ciuntur ubi solitudo et vastitas, ubi inculta et relicta omnia; re- 
dactae usque eo plebes ut victu vestitu tectisque ipsis careant; 
viduae orphanique innumerabiles, qui cuiuslibet opis indigent; 
incredibilis multitudo debilium, infantium potissimum ac pue- 
rorum, in affectis corporibus testantium belli huius atrocitatem. 

Has tantas miserias contemplanti, quibus premitur huma- 
num genus, sponte venit in mentem viator ille evangelicus, * qui, 
descendens ab Ierusalem in Iericho, incidit in latrones, a quibus 
despoliatus, plagisque impositis, est semivivus relicfus. Magna 
enim est inter utrumque similitudo; et quemadmodum ad illum, 
misericordia motus, Samaritanus accessit, qui, alligatis vulneri- 
bus, infusoque oleo et vino, duxit eum in stabulum, et curam 
eius egit: ita ad sananda humanae societatis vulnera manum 
suam adhibeat oportet Iesus Christus, cuius quidem Samarita- 
nus ille personam sustinebat. 

Iam hoc opus et munus tamquam proprium sibi Ecclesia 
vindicat, quae Iesu Christi spiritum custodit, ut haeres; Eccle- 
sia, inquimus, cuius omnis vita mirabili beneficiorum varietate 
contexitur: ipsa enim « mater christianorum verissima, proximi 
« dilectionem atque charitatem ita complectitur ut variorum 
« morborum, quibus pro peccatis suis animae aegrotant, omnis 


‘ I Ioan., m1, 16-18. 
* Luc., X, 30 sqq. 

«apud ipsam medicina praepolleat »: unde « pueriliter pueros, 
« fortiter iuvenes, quiete senes, prout cuiusque non corporis tan- 
« tum, sed et animi aetas est, exercet ac docet'» '. - Haec autem 
christianae beneficentiae officia animos permulcendo, incredibile 
est quam sint tranquillitati publicae restituendae conducibilia. 

Quare, Venerabiles Fratres, oramus et obsecramus in visce- 
ribus caritatis Christi, omni studio ac diligentia in hoc in- 
cumbite ut, quotquot habetis vestrae mandatos curae, eos non 
modo ad odia deponenda iniuriasque condonandas excitetis, sed 
efficacius etiam ad ea omnia christianae beneficentiae instituta 
provehenda impellatis, quae sint subsidio egenis, solatio mae- 
rentibus, munimento infirmis, denique omnibus qui bello maxi- 
mas iacturas fecerint, opportunam varii generis opem afferant. 
Praecipue vero volumus sacerdotes hortemini, administri qui 
sunt christianae pacis, ut in hac re, quae vitam christianam ma- 
xime continet, assidui sint, id est in amore erga proximos vel 
inimicos commendando: atque « omnibus omnia facti » * adeo 
ut ceteros antecedant exemplo, odio inimicitiaeque bellum indi- 
cant, acriterque gerant usque quaque, gratissimum facientes 
et amantissimo Iesu Cordi, et ei, qui vices ipsius in terris, quam- 
vis non digne, sustinet. Quo loco admonendi sunt etiam vehe- 
menterque rogandi catholici homines, qui scribendis vel libris 
vel commentariis vel diariis dant operam, velint « sicut electi 
Dei, sancti et dilecti, viscera misericordiae, benignitatem » ° in- 
duere, eamque scribendo exprimere, non modo a falsis vanisque 
criminationibus abstinentes, sed etiam ab omni violentia con- 
tumeliaque verborum, quae quidem cum christianae legi con- 
traria est, tum male obductas refricare cicatrices dumtaxat po- 
test, cum praesertim recens a vulnere animus sit vel levissimi 
attactus iniuriarum impatientior. 

Quae vero hic de colendae caritatis officio singulos admone- 
mus, eadem ad populos diutina belli contentione perfunctos vo- 


‘ Cf. Aueustixus, De moribus Ecclesiae catholicae, lib. 1, ¢. XXX. 
2 I Cor., 1x, 22. 
3 Coloss., IIT, 12. 

lumus pertinere, ut, amotis, quantum fieri potest, dissidiorum 
causis, - et salvis utique iustitiae rationibus - amicitiam inter se 
et coniunctionem redintegrent. Nec enim alia est evangelica lex 
caritatis in singulis hominibus, alia in ipsis civitatibus et popu- 
lis, qui demum omnes e singulis hominibus conflantur et con- 
stant. Exacto autem bello, non ratione tantum caritatis, sed 
quadam etiam necessitate in universalem quandam populorum 
inter populos conciliationem inclinare res videntur, cum gentes 
naturali vinculo mutuae et indigentiae simul et benevolentiae 
inter se nunc maxime copulentur, hoc exquisitiore humanitatis 
cultu et commerciorum aucta mirum in modum facilitate. 
Hanc igitur oblivionem offensionum fraternamque populo- 
rum reconciliationem quam Christi Iesu lex sanctissima iubet ac 
rationes ipsae humani civilisque convictus flagitant, haec Apo- 
stolica Sedes, cum, saeviente bello, ut supra docuimus, nun- 
quam urgere praetermiserit, nec passa sit unquam quibusvis 
simultatibus odiisve obliterari, multo nunc magis, pacis constitu- 
tis foederibus, fovet ac praedicat, ut litteris datis haud ita pri- 
dem ad omnes Germaniae episcopos, * alterisque ad Cardinalem 
Archiepiscopum Parisiensem. * Quoniam vero hanc excultarum 
gentium concordiam tuetur multumque promovet ea, quae hodie 
increbruit, consuetudo ut ad maiora negotia expedienda inter se 
visitent conveniantque civitatum gubernatores ac principes, Nos, 
omnia reputantes et mutata rerum adiuncta et magnas commu- 
nium temporum inclinationes, eiusdem concordiae adiuvandae 
causa, ne ab eo quidem consilio alieni essemus aliquid remitiendi 
de illarum severitate conditionum, quas, ob eversum Aposto- 
licae Sedis civilem principatum, iure Decessores Nostri statue- 
runt, ut catholicorum principum solemniores ad Urbem adven- 
tus cohiberent. Apertissime autem profitemur hanc Nostrae 
rationis indulgentiam, quam humanae societatis gravissima 
praeter modum tempora suadere atque adeo postulare videntur, 
nequaquam interpretandam esse tanquam Apostolicae Sedis 


' Litterae apostolicae Diuturni, die xv iulii Mcmx1x. 
* Epist. Amor ille singularis, die vu octobris Mcmxtx. 

abdicationem tacitam iurium sanctissimorum, quasi in praesenti, 
quo utitur, abnormi statu ea tandem acquieverit. Quin potius 
hanc ipsam Nos occasionem nacti « quas Decessores Nostri plu- 
« ries expostulationes fecerunt, non quidem humanis rationibus, 
« sed officii sanctitate adducti, ut videlicet iura ac dignitatem 
« Apostolicae Sedis defenderent, easdem Nos iisdem de causis 
« hic renovamus », denuo graviusque postulantes ut, pace inter 
gentes composita, etiam « Ecclesiae Caput in hac desinat absona 
« conditione versari, quae ipsi tranquillitati populorum, non uno 
« nomine, vehementer nocet ». * 

Ita igitur restitutis rebus, iustitiae et caritatis ordine revo- 
cato, reconciliatisque inter se populis, optandum sane est, Ve- 
nerabiles Fratres, cunctas civitates, quavis ultro citroque su- 
spicione remota, in unam tamquam consociationem seu potius 
quandam quasi familiam coalescere cum ad propriam unius- 
cuiusque libertatem tuendam, tum ad ordinem conservandum 
humanae societatis. Ad quam gentium consociationem contra- 
hendam hortatur, ut alia multa praetereamus, ipsa vulgo explo- 
rata necessitas omnem dandi operam ut, sublatis vel imminutis 
rei militaris sumptibus, quorum immane pondus iam susti- 
nere respublicae non possunt, nulla posthac existant tam exi- 
tiosa bella, vel certe quam longissime eiusmodi periculum 
avertatur, et unicuique populo, cum libera. potestate, sua terri- 
torii, iustis quidem terminati finibus, integritas conservetur. 

Foederatis autem christiana lege nationibus, quicquid iusti- 
tiae et caritatis causa susceperint, non studium operamque suam 
desiderari sinet Ecclesia, quae cum absolutissimum sit societatis 
universalis exemplar, tum ex sua ipsius temperatione suisque in- 
stitutis mirifica virtute pollet ad homines copulandos non modo 
in aeternam eorum salutem, sed etiam in huius vitae commodita- 
tem, sic eos nempe deducens per bona temporalia ut non amittant 
aeterna. Itaque, historia teste, cognovimus, veteres Europae gen- 
tes immanitate barbaras, ex quo in easdem Ecclesiae spiritus pe- 
netraverit, extenuato sensim ipsarum inter ipsas multiplici maxi- 


! Litterae encyclicae Ad beatissimi, datae die 1 novembris mMcMxtv. 

moque discrimine sublatisque discordiis, coivisse tandem in 
unam eiusdem generis societatem, natamque esse Europam chri- 
stianam, quae, ductu auspicioque Ecclesiae, nationum varietatem 
retinens, tamen ad unitatem quamdam prosperitatis fautricem 
gloriaeque niteretur. Praeclare ad rem ita Augustinus: « Haec 
« caelestis civitas dum peregrinatur in terra, ex omnibus genti- 
« bus cives evocat atque in omnibus linguis peregrinam colligit 
« societatem, non curans quidquid in moribus, legibus institu- 
« tisque diversum est, quibus pax terrena vel conquiritur vel te- 
« netur, nihil eorum rescindens vel destruens, immo etiam ser- 
« Vans ac sequens, quod licet diversum sit in diversis nationibus, 
«ad unum tamen eundemque finem terrenae pacis intenditur, 
« si religionem qua unus summus et verus Deus colendus doce- 
« tur, non impedit ». * Sic igitur idem sanctus Doctor Ecclesiam 
alloquitur: « Tu cives civibus, gentes gentibus et prorsus homi- 
«nes, primorum parentum recordatione, non societate solum, 
« sed quadam etiam fraternitate coniungis ». ? 

Quare Nos, ut eo redeamus unde initium scribendi fecimus, 
primum filios Nostros, quotquot sunt, amplectentes, in nomine 
Domini Nostri Iesu Christi rogamus iterum et obsecramus in- 
ducant animum mutuas simultates offensionesque omnes vo- 
luntaria oblivione conterere, et christianae caritatis, cui nemo 
extraneus est aut alienus, sanctissimo inter se cohaerere vinculo; 
tum nationes universas magnopere hortamur, ut veram inter 
se pacem christianae benevolentiae spiritu componere velint, 
coeuntes in unum foedus, auspice iustitia, mansurum; denique 
cunctos homines populosque appellamus, ut mentibus et ani- 
mis Ecclesiae Catholicae, et per Ecclesiam Christo humani ge- 
neris Redemptori sese adiungant: atque ita quibus verbis Pau- 
lus Ephesios, iisdem Nos alloqui omnes verissime possimus: 
« Nunc autem in Christo Iesu vos, qui aliquando eratis longe, fa- 
« cti estis prope in sanguine Christi. Ipse enim est pax nostra, qui 
« fecit utraque unum, et medium parietem maceriae solvens, .... 


t De Civitate Dei, lib. XIX, c. XVII. 
? De moribus Eccelesia catholicae, I, c. XXX. 

« interficiens inimicitias in semetipso. Et veniens evangelizavit 
« pacem vobis, qui longe fuistis, et pacem iis qui prope ». * Nec 
minus apte cadunt quae idem Apostolus habet ad Colossenses : 
« Nolite mentiri invicem, expoliantes vos veterem hominem cum 
« actibus suis, et induentes novum, eum qui renovatur in agnitio- 
«hem, secundum imaginem eius, qui creavit illum: ubi non est 
« Gentilis et Iudaeus, circumcisio et praeputium, Barbarus et 
« Scytha, servus et liber: sed omnia, et in omnibus Christus ». * 

Interea Spiritum Sanctum Paraclitum, - patrocinio confisi 
Mariae Virginis Immaculatae, quam Reginae pacis titulo ab 
omnibus invocari nuper iussimus, itemque trium beatorum cae- 
litum quibus sanctorum honores proxime decrevimus - humili- 
bus precibus exoramus, ut « Ecclesiae suae unitatis et pacis pro- 
pitius dona concedat »,* et faciem orbis terrarum nova suae 
caritatis effusione renovet ad communem salutem. 

Huius auspicem divini muneris benevolentiaeque Nostrae 
testem, apostolicam benedictionem vobis, Venerabiles Fratres, 
et Clero populoque vestro amantissime impertimus. 

Datum Romae apud S. Petrum, die xxi maii, in festo Pen- 
tecostes, McMxxX, Pontificatus Nostri anno sexto. 


BENEDICTUS PP. XV 

SACRUM CONSISTORIUM 


Die 7 mait 1920 


I, CONSISTORIUM SECRETUM 


Sanctissimus Dominus Noster Benedictus Pp. XV has, quae sequun- 
tur, ecclesias de proprio pastore providit, nempe: 


Titulari archiepiscopali ecclesiae Apamensi praefecit R. D. Clemen- 
tem Micara, Nuntium apostolicum in Republica Cechoslavica. 

Cathedrali ecclesiae Augustanae, R. D. losephum Calabrese, canoni- 
cum theologum cathedralis Segusiensis. 


Cathedrali ecclesiae Brentwoodensi, R. D. Arthurum Doubleday, anti- 
stitem urbanum, canonicum eiusdem cathedralis Brentwoodensis. 


Cathedrali ecclesiae Lausanensi, cui annexus est titulus Genevensis, 
R. D. Marium Besson, professorem in maiore Friburgensi seminario. 
_Cathedrali ecclesiae Zamboangensi, R. P. losephum Clos, e Socie- 
tate Lesu. 
Cathedrali ecclesiae Loianae, R. D. Guilelmum Harris, canonicum 
eiusdem cathedralis Loianae et seminarii episcopalis rectorem. 


Titulari episcopali ecclesiae Eeniensi, R. D. Florentium Du Bois 
De la Villerabel, vicarium generalem Ambianensem, deputatum in auxi- 
liarem cum iure futurae successionis Rmi Archiepiscopi Turonensis. 


Insuper Beatissimus Pater alium etiam, iam renunciatum per Apo- 
stolicas sub plumbo Litteras, Sacrorum Antistitem publicavit, scilicet: 


Lucerinum, R. D. losephum Di Girolamo, officialem S. Congrega- 
tionis Concilii. 

if. - CONSISTORIUM SEMIPUBLICUM DE CANONIZATIONE BB, GABRIELIS A VIR- 
GINE PERDOLENTE, MARGARITAE MARIAE ALACOQUE ET IOANNAE DE ARC. 


Sanctissimus Dominus Noster Benedictus Pp. XV, Eminentissimo- 
rum Patrum Cardinalium et Reverendissimorum Patriarcharum, Archie- 
piscoporum, Episcoporum et Abbatum suffragia excepturus, haee prae- 
fatus est. 


VENERABILES F'RATRES, 


Ex iis quae in duobus Consistoriis proximis rite ad vos 
relata sunt, itemque ex legitimis commentariis quos his die- 
bus pervolutastis, de beato Gabriele a Virgine Perdolente, de- 
que beatis virginibus Margarita Maria Alacoque et Ioanna de 
Arc, equidem arbitramur nihil iam vobis esse dubii quin ii, 
quoad terrestre domieilium incoluere, insignibus omnium vir- 
tutum eluxerint, cumque hinc ad caelestem patriam evolavissent, 
iisdem apud Deum deprecatoribus, plura rerum miracula evene- 
rint. Superest igitur ut de augenda consecrandaque eorumdem 
beatorum caelitum apud Ecclesiam militantem gloria vobiscum 
hodierno die consultemus. Res sane est magni consilii, utpote 
quae intimam cum ipsa Fidei sanctitate coniunctionem habeat ; 
agitur enim ut, pro Apostolici magisterii auctoritate, cives ii 
caelestis Hierusalem a Nobis declarentur, simulque, velut recte 
vivendi exempla, populo christiano ad imitandum proponantur. 
Quod si in munere obeundo tam gravi plane Nos Iesu Christi pro- 
missio fidesque confirmat, non eo minus optabile est vestram 
quoque Nobis suffragari prudentiam. Itaque de proposita causa 
vos singillatim, Venerabiles Fratres, sententiam rogamus. 


Exceptis praesentium suffragiis, Beatissimus Pater haec addidit 
verba: 

Idem placere vobis, Venerabiles Fratres, videmus quod No- 
bismet ipsis, ut hi tres beati caelites in sanctorum numerum, 
more institutoque huius Apostolicae Sedis, referantur. Certum 

igitur deliberatumque Nobis est rem propediem ad Sancti Petri 
in Vaticano peragere, solemnibus caeremoniis: et canonizationi 
quidem beatorum Gabrielis a Virgine Perdolente et Margaritae 
Mariae Alacoque diem dicimus huius mensis tertium decimum, 
sacrum ob memoriam Iesu Christi in caelum ascendentis, bea- 
tae vero Ioannae de Arc diem dominicum proxime subsequen- 
tem, id est mensis sextum decimum. - Interea vos Nostrae volun- 
tatis propositum supplices commendare Deo, quaesumus, ne 
cessetis. 


| 

| 

IN SOLEMNI CANONIZATIONE 


BB. GABRIELIS A VIRGINE PERDOLENTE ET MARGARITAE MARIAE ALACOQUE, 
HABITA IN BASILICA VATICANA, DIE XIII MAIT MCMXX, FESTO ASCENSIONIS 


DOMINI. 


Ad triplicem postulationem, instanter, instantius, instantissime, factam 
per Advocatum consistorialem D. Augustum Milani a Viro Eminentissimo 
Antonio Vico Cardinali, Praefecto S. Rituum Congregationi, Canonizatio- 
nis Postulatore, Rinus D. Aurelius Galli, Secretarius Litterarum ad Prin- 
cipes, nomine Sanctitatis Suae ita respondit : 


I. Licere sibi nobilissimum par beatorum caelitum summis Ecclesiae 
honoribus afficere, pergratum sane sanctissimo Domino Nosiro perque 
iucundum contingit. Primum enim prospicit animo secutura communis 
pietatis incrementa ex aucto eorum cultu et gloria, cum Gabriel quidem, 
studio Virginis Perdolentis evectus in caelum, ad cordis cruciatus divinae 
Matris consolandos alliciat, Margarita autem, quae Cordis Jesu alumna 
existit et ministra peculiaris, ad ipsum penitus cognoscendum et dili- 
gendum vehementer invitet. Quod utrumque praeclarae quoque videt 
esse opportunitatis ad haec tempora, cum humanum genus iis aegrotat 
ex vulneribus quae Mariae maternam manum et caritatis Iesu medi- 
cinam omnino requirant ad sanandum. Omnium siquidem miseriarum 
quibus nunc publice privatimque laboratur, caput est discessus a Chri- 
sto: redeundum igitur ad Cor eius et, Maria duce, redeundum, per quam 
hominibus Salvator illuxit. Accedit quod facultas sibi percupienti datur 
ut magnam desiderii exspectationem expleat Ecclesiae sanctae, cuius 
lectissimam partem mirifice gaudet in hac loci maiestate praesentem 
conspicere. At vero solemnem ritum ingrediens, sedium supernarum 
assistricem sapientiam eo studiosius, ut par est, implorat; ob eamque 
rem, quotquot hic adsunt, universos cupit Deo secum esse supplices, 
patrocinium adhibentes Mariae Virginis Immaculatae, castissimi Sponsi 
eius losephi, Petri et Pauli, Apostolorum principum, totiusque Curiae 
caelestis. 


Hi. Paullum etiamnune morae videtur beatissimo Patri ad solemne 
decretum pronuntiandum interponere. Interim ab omnibus postulat ut, 
preces iterando, invocare sibi velint Spiritum Sanctum. 

III. Servatis diligenter iis quae, more institutoque huius Aposto- 
licae Sedis, servanda erant, nihil iam esse causae beatissimus Pater 
autumat, quare decretoriam amplius differat sententiam. Erigite ergo 
animos ad audiendum, et Petri in Benedicto viventis oraculum excipite. 


HOMILIA SANCTISSIMI DOMINI NOSTRI 


VENERABILES FRATRES, DILECTI 


Triumphalem recolentibus hodierno die reditum Iesu Do- 
mini ad Patrem, magna et iustissima nobis, quotquot Libe- 
ratorem nostrum diligimus, est causa exsultandi, cum in subli- 
mitate caelestis gloriae constitutam humani generis naturam 
videamus, et quo Caput Ecclesiae sanctae processerit, eodem 
corpus venturum non dubitemus. Ab hac vero tanta exsulta- 
tione laetitiae minime segreganda est recordatio dominicae Pas- 
sionis, quando ipse Dominus et crucis, de qua pro nobis pepen- 
derat, voluit in sui aeternitate triumphi retinere stigmata, 
neque aditum in caelos cuiquam post se, nisi via regia crucis, 
patere permittit. Ad salutiferam autem considerationem Iesu pa- 
tientis, praeterquam solemni adscensionis eius memoria, etiam 
huius diei propria celebritate revocamur, idque praeclaro Dei 
beneficio, qui cum omnem rerum cursum inscrutabili sapientia 
gubernat, tum vero de Sanctis suis providentissime disponit, et 
quo quisque tempore in Ecclesiae bonum oriatur, et quo in ter- 
ris, postquam ad superos abierit, glorificetur. 

Sane, quod Iesus Christus, mandatu Patris, habuit, ante 
suum in caelos adscensum exsequi opus humanae Redemptio- 
nis, sicut ab ineffabili erat Dei erga homines amore profectum, 
sic, tamquam ad finem, huc spectabat, ut homines ad Deum di- 
ligendum inflammaret. Ex ipso enim sanctissimo eius ore, vel 
potius corde, exiit ea vox, Sic Deus dilexit mundum, ut Filium 
suum Unigenitum daret; itemque Ignem veni mittere in ter- 
ram, et quid volo, nisi ut accendatur? Ergo ex quo aeternus 
Dei Filius humilitatem nostrae carnis assumpsit, usque dum ad 

Patris dexteram victor collocavit, omnia in eo quidem plena in- 
finitae caritatis, ut, qui Dominum Nostrum Iesum Christum non 
amet, anathema eum esse iubeat Apostolus: sed, quoniam maio- 
rem hac dilectionem nemo habet ut animam suam ponat quis 
pro amicis suis, nihil est profecto quod tam spiret amorem tam- 
que ad redamandum alliciat quam Iesus Crucifixus, de quo illud 
est verissime dictum: « vidimus sapientiam amoris nimietate 
infatuatam ». 

Quod si fuit unquam tempus ullum, in quo homines Redem- 
ptorem suum negligere viderentur, hoc certe est, cum licet affir- 
mari eos, sempiternae fere salutis immemores, omnes suas cu- 
ras cogitationesque in terrenis rebus habere defixas. Quare valde 
laudanda atque efferenda est divina benignitas, cuius providen- 
tia nutuque accidit ut aucti duobus caelitibus honores ad Iesu 
Christi Passionem hodie hominum mentes animosque conver- 
tant. 

Etenim Margaritae Mariae assignatum munus a Deo, quod 
sit, apparet: Cordis Iesu omnibus hominibus, quas ipso reve- 
lante didicisset, praedicare divitias. Ostendit igitur illa mundo 
Sacratissimum Cor, at Cruce imposita ornatum ostendit, spinis 
redimitum vulneratumque lancea, nimirum ut significet visum 
esse in Passione maxime amore flammescere. Eminet at- 
que exstat in Gabriele singularis erga Virginem Perdolentem 
pietas, unde et cognomen accepit. Verum hic pietatis affectus 
cum incredibili Iesu Christi Crucifixi studio cohaeret, ut facile 
possis dignum Pauli a Cruce filium agnoscere. Sed enim haec 
duo intimo necessitatis vinculo continentur inter se: cruciati- 
bus Iesu compati et Mariae doloribus. Nam ut Adam primus 
feminam habuit in praevaricatione sociam, sic alter in salutis 
nostrae reparatione participem voluit eam, quam de Cruce mulie- 
strae reparatione participem voluit eam, quam de Cruce mulie- 
rem appellando, Evam alteram declaravit, idest Matrem ineffa- 
biliter dolentem omnium hominum, quibus ipse ut vitam 
acquireret, moriebatur. 

His itaque auspicibus quos celebramus, iure exspectandum 
est, ut largior quaedam ex vulneribus Christi per Mariam exsi- 

stat iam effusio divinae caritatis. Neque eo minus requiritur vel 
ad excitandos qui vulgo iacent, christianos spiritus, vel ad re- 
parandas maximorum bonorum iacturas quas fecit, recedens ma- 
ghnam partem a Deo, genus humanum. Id autem omnibus pre- 
cibus petat oportet, cuicumque vere cordi est amplificari cum 
animarum salute regnum Christi. Nos vero, quotquot sumus, 
quibus semper adhaerere Deo bonum est, in Sanctos novensiles 
studiose intueamur, eorum et virtutum sequamur exempla et 
patrocinium imploremus, ut, cum dies nobis aeternitatis illuxe- 
rit, et ipsi, eorumdem consortes, regnare possimus cum Christo 
Tesu, cui sit laus et honor et gloria in saecula saeculorum. Amen. 


Acta, vol. XII, n. 6. — 1-6-920. 16 

IN SOLEMNI CANONIZATIONE 


B. IOANNAE DE ARC, HABITA IN BASILICA VATICANA, DIE XVJ MAII MCMXX, DOMI- 
NICA INFRA OCTAVAM ASCENSIONIS DOMINI. 


Ad triplicem postulationem, instanter, instantius, instantissime, factam 
per Advocatum consistorialem D. Virginium lacoucci, ab Eminentissimo 
Viro Antonio Vico, S. R. Congregationi Praefecto, canonizationis Procu- 
ratore, Rmus D. Aurelius Galli, Secretarius Litterarum ad Principes, 
nomine Sanctitatis Suae itu respondit : 


[. Solemnem ritum auspicatur beatissimus Pater summa cum volun- 
tate gratissimoque animo erga Deum, cuius beneficio non solum huius 
diei faustitatem videt, sed eius celebrandae obtinet ipse principatum. 
Namque id hodie agitur ut qui constitutus est a Iesu Christo magister 
veritatis ac iustitiae vindex, fortissimae post hominum memoriam inno- 
centissimaeque virginis consecret immutabili sententia virtutes, maxi- 
mosque eidem honores decernendo, aeterna simul oblivione iniquae 
damnationis' dedecus obruat. In quo divinae Providentiae licet mirari 
consilium. Cum enim iniusto iudicio opprimeretur Ioanna, “plus semel 
audita est Romanum appellare Pontificem; et ea quidem appellatio, 
etsi minime valuit ad crudele supplicium prohibendum, vim tamen et 
effectum habitura erat opinione maiorem. Ergo, recenti re, Callistus ab 
omni criminatione Puellae Aurelianensis nomen vindicavit; nunc autem, 
quinque fere saeculorum intervallo, auctoritate nutuque Dei, beatis- 
simus Dominus noster, in augustissimo orbis terrarum consessu, eam 
ipsam Puellam exemplar edicit ésse sanctitatis, eandemque universi- 
tati christianorum propovit ad colendum, ad imitandum. Atque in hac 
incolarum et.hospitum celebritate, praecipue aspectu et praesentia dele- 
ctatur Galliae, cuius clarissimum civem, qui eius personam publice gerit, 
frequentesque sacrorum antistites intuetur; nec vero dubitat quin tanta 
generosae nationis alucritas ad Ioannam de Arc, patriae servatricem 
honorandam, magnopere futura sit ei salutaris. Interea, ut in re sane 
maxima, vult omnes qui adsunt, sibi Deum exorent, deprecatoribus 
adhibendis Maria Deipara Immaculata, Ioseph beatissimo eius Sponso, 
Petro et Paulo, principibus Apostolorum, ceterisque caelitibus universis. 


If. Antequam solemne decretum beatissimus Pater pronuntiet, iudi- 
cans paulo amplius esse in petitione supplici divini luminis immoran- 
dum, enixius invocari iubet, sapientiae auctorem, Spiritum Sanctum. 

IIf. En adest tam diu exspectatum bonis horae momentum ut 
loannae de Are excellens in omni genere virtus Petri auctoritate -san- 
ciatur. Audiat catholicus orbis, et cuius demirari consuevit fortia ;facta 
in salutem patriae, eandem splendidissimum lumen Ecclesiae trium- 
phantis iam nunc veneretur. | 


HOMILIA SANCTISSIMI DOMINI NOSTRI 


VENERABILES FRATRES, DILECTI FILU, 


Mirabilis Deus in sanctis suis, quandoquidem « quae:stulta 
sunt mundi elegit ut confundat sapientes et infirma mundi 
ut confundat fortia » singulare et eximium propriae tum virtu- 
tis tum sapientiae specimen nobis exhibet in femina, cuius dum 
apud homines summis effertur laudibus immortale nomen, Nos 
hodierno die caelestem gloriam gratulando celebramus. Etenim 
cum ex iis qui splendore sanctitatis eminent, ut ceteris recte, vi- 
vendi sint documento, nonnulli maxime in signum et in porten- 
tum, quemadmodum Scriptura loquitur, dati videantur, Ioannae 
quidem vita, in illustri quodam flexu saeculorum apparet iis 
abundans atque affluens gestorum miraculis, quae omnes, qui- 
cumque sunt, veritatis amicos ad agnitionem venerationemque 
divini Auctoris inducant. Nam quod simplex rudisque rerum 
puellula, arcanae vocis invitatu, ex timida repente animosior 
effecta, alacris ad opus aggressa est ex humanis longe difficilli- 
mum maximeque arduum; quod quietem paterni ruris laboribus 
castrorum, et colum atque fusum hasta gladioque secura muta- 
vit; quod, ovicularum assueta custodiae, magnis et bellicosis 
copiis sollertissime imperitavit, easque ex aliis in alias victorias 
sine ulla dubitatione rapuit; quod denique regem suum, praeter 
omnium spem exspectationemque, Aurelianensi obsidione soluta, 
rite consecrandum curavit; quod etiam secreta mentium aperuit, 
futura praedixit, similia supra naturae vires gessit : haec omnia 
profecto luce clarius indicant adfuisse hic Digitum Dei. Sunt 
quidem, atque utinam pauci, qui eam secuti sapientiam carnis 

quam damnat Apostolus, - cum quidquid humanae naturae mo- 
dulum superat, praeiudicata opinione reiiciant, - haec ipsa admi 
rabilia ita conantur explicare, ut nullo prorsus divino instinctu 
afflatuque facta esse contendant. Sed « evanuerunt in cogita- 
tionibus suis »: tam certis tamque illustribus monumentis te- 
statae res, si ab illis remotus sit Deus, continuo fiunt quiddam 
humanae rationi omnino inextricabile. 

Quamquam autem de hac honorum celebritate quibus affi- 
citur fortissima civis, iure meritoque Gallia gloriatur, est sane, 
cur eo magis in virtutum commendatione inclitae filiae trium- 
phet mater Ecclesia: nam, si patriae maxime necessario tempore 
adfuit Ioanna, verissimeque in eius salutem nata divinitus esse 
dicitur; at simul exploratissimum est, quaecumque admirabili- 
ter gesserit, omnia eam gessisse, ut Iesu Christi regnum in suis 
praesertim civibus confirmaret. Neque aliam rem ullam studio- 
sius visa est aut vehementius quaerere, vel cum, caelestem opem 
in primis, quodcumque susceptura erat, magnis precibus implo- 
raret, vel cum insigne Crucifixi imagine vexillum sibi ad prae- 
liandum praeferri iuberet, vel cum, ut victrix evaserat, victo- 
riam non sibi, sed rerum omnium arbitro referret acceptam. 
Accedebat, ut militarem peccandi licentiam in castris suo ipsius 
conspectu cohiberet, et si quid peccatum esse intellexisset, in 
sontes severissime animadverteret. lam quae tam diligens erat 
ad imperium Dei propagandum, quid mirum si obsequii erga di- 
vinam voluntatem ipsa se praeberet exemplum ? Id vero, si un- 
quam alias, in huius innocentissimae vitae exitu praeclare pa- 
tuit. Quam magno, quam forti animo, ut caeleste sibi mandatum 
munus comprobaret, iniustissimum subiit acerbissimumque sup- 
plicium! Flammis iam circa virgineum corpus crepitantibus, Do- 
mini sui de cruce pendentis effigiem amantissime deosculata, 
animam causamque suam in manus eius, cui vitam omnem vixe- 
rat, moriens commendavit. 

Ecce autem, quinque saeculorum interiecto spatio, virtutes 
foannae de Arc, apud sacratos Petri cineres, magnificentissime 
consecrantur, maximique nomini eius decernuntur honores, e 

quibus elucet illa, qua iam diu apud Dominum in caelis perfrui- 
tur, gloria sempiterna. Non id fortuito aut sine consilio accidit 
hoc tempore, cum homines vulgo nolunt in administrandis rebus 
publicis regnare super se Christum. Atqui Oportet illum regnare, 
- quem (Pater) constituit haeredem universorum, per quem fecit 
et saecula. 

Itaque hoc « reges intelligant et erudiantur qui iudicant 
terram »: potentem et imperiosam nationem a summo periculo et 
discrimine per manum feminae qui liberavit, eum esse cuius 
arbitrio nutuque omnis humanarum rerum cursus dirigatur. 
Quando igitur eius voluntati frustra aut certe non impune resi- 
stitur, obtemperare et obsequi ne recusent. Nos vero Sanctae 
Ioannae de Arc et exempla secuti et patrocinio subnixi, omnibus 
in rebus lesu Christo Deo mente animoque serviamus, cui ser- 
vire regnare est nunc et in perpetuum. Amen. 

LITTERAE APOSTOLICAE 
I 


VENERABILI DEI FAMULAE LODOVICAE DE MARILLAC, VIDUAE LE GRAS, CON- 
FUNDATRICI CONGREGATIONIS PUELLARUM A CARITATE, BEATORUM HONO- 
RES DECERNUNTUR. 

BENEDICTUS PP. XV 


Ad perpetuam rei memoriam. — Religiosas inter familias quas longo 
saeculorum cursu Deus excitare visus est, non modo pro Ecclesiae suae 
praesidio atque ornamento, sed etiam pro humanae societatis aedifica- 
tione atque utilitate, praecipuum profecto locum obtinet celeberrima illa 
puellarum Sodalitas, quibus a Caritate factum est nomen. Et re quidem 
vera ad triginta septem millia numerantur huius societatis sorores 
eaeque in omnes catholici orbis regiones mirifice diffusae, in conlegiis, 
orphanotrophiis, brephotrophiis, nosocomiis, carceribus, et in castris 
etiam inter pugnantes milites christianae caritatis officiis funguntur, 
admirationem omnium sibi merito vindicantes. Quem ad modum con- 
tigit nonnullis aliis religiosarum mulierum institutis, Benedictinis nempe, 
Clarissis et monialibus a Visitatione, quae praeter fundatores suos Bene- 
dictum, Franciscum Assisiensem et Franciscum Salesium, confundatri- 
cibus respectivis gloriantur, videlicet Scholastica, Clara et Joanna de 
Chantal, ita bini recurrunt etiam huic frugiferae Societati institutores. 
Ex his alter fuit insignis sanctimonia vir, cuius nomini nullum par 
elogium, Vincentius a Paulo; alter praeclara eius discipula vitaeque 
spiritualis filia, operum consors et socia laborum, venerabilis Dei Famula 
Lodovica de Marillac, vidua Le Gras. Parisiis orta die x11 mensis augusti, 
anno MDLxxxx!, ex Lodovico de Marillac et Margarita Le Camus, piis ac 
nobilibus parentibus, diligenter quidem mentem bonarum artium et phi- 
losophiae studiis excoluit, sed multo diligentius animum pietatis flore 
et virtutum omnium custode pudicitia. Etsi venustissimae ac summo 
in loco natae puellae regia quoque aula pateret, a corrupti tamen 
saeculi oblectamentis adeo abstinuit, ut in monialium Capulatarum 
asceterio se Deo devovere cooptaverit. Alia tamen de Ancilla sua prae- 
ordinaverat Omnipotens. Patre enim orbata, auctore consilii confessario 
illiusque dicto audiens, anno mpcxi1, nupsit Antonio Le Gras, nobili viro, 
filiumque edidit unicum, Michaélem Antonium, quem ad bonos mores 
accuratissime instituit. In coniugali statu plus quam duodecim per annos 
optime se gessit ac prudentissime, et domestici quoque eius praeclaram 
matris familias virtutem experti sunt. Quum diuturno et gravi morbo 

perculsus decubuit Antonius, assidens lectulo mitissima uxor, morosi 
atque iracundi viri obiurgationes et convicia humiliter pertulit: patientia 
vicit pervicaciam et pietate sua obtinuit ut christiano et quidem placi- 
dissimo exitu vitam concluderet. Coniugii vinculis soluta, rursumque 
venerabilis Dei Famula libertatem adepta, viduitatis votum nuncupavit 
et quod semper ipsi cordi fuerat, pauperum calamitatibus sublevandis 
totam se addixit; seque ultro commisit in disciplinam divi Vincentii a 
Paulo, qui tune temporis caritatis segetem uberrimam metiebatur. Apo- 
stolicus’ hic vir, ut nulla sine levamine necessitas, nulla sine auxilio 
egestas, nulla sine solatio maneret miseria, notissima instituerat cari- 
tatis Sodalitia, quae Parisiis et extra brevi multiplicata, opportuna omni- 
modis malis remedia comparabant. Horum coetuum quasi spiritus 
vivificans Dei famula fuit, quae magistri vestigiis insistens, in illius 
virtutum imitationem adeo exarsit, ut non modo magno eidem praesidio 
fuerit, sed eum in exantlandis laboribus pene aequiparaverit. Non itine- 
rum asperitas, non caeli inclementia, non cibi potusque defectus, non 
tenuis valetudo ab assidua caritatis operum exercitatione Dei Famulam 
avertere potuerunt. At per duplicem matrimonii et viduitatis statum 
cunctas edocta hominum miserias, ut sodalitia caritatis proposito fini 
responderent plenius, cogitare coepit de institutione religiosae Con- 
gregationis puellarum et mulierum, quae naturalis familiae vinculis 
nequaquam obligatae, sed clausurae legibus non obstrictae, certis 
tamen sub regulis, in mediis illis ipsis miseriis versarentur, quas ad 
levandas essent vocatae. Animum venerabilis Dei ancilla divo Vin- 
centio aperuit, qui, rei novitate perculsus, utpote quia per illud tem- 
poris, quotquot erant moniales, cunctas inclusas coenobii septis manere 
oportebut ex Synodi Tridentini expressa lege, et mulierum ordo extra 
claustra vagantium ne concipiebatur quidem, diu anceps immoratus 
est, caeleste lumen fervida prece implorans. Verum quum Sanctus vir 
propositae institutionis opportunitatem novit, futurosque uberrimos 
fructus in Domino praesensit, ultro commisit Lodovicae ut funda- 
menta pararet huius novae societatis Filiarum Caritatis, regulasque 
exararet. Qua prudentia has leges tulerit, qua diligentia venerabilis Dei 
Famula ineuntis Societatis incremento prospexerit, id argui facile potest 
ex miranda instituti eiusdem diffusione. Ut Filiae Caritatis pauperum 
servae essent, iisque omnibus praesto essent officiis, studio atque amore 
pari praecepit. Ut tum domi, tum in nosocomiis assisterent infirmis, 
derelictos vel orbatos parentibus infantes alerent, senes aetate imbe- 
cillos sustentarent, detentos in vinculis publicis solarentur, consuluit. 
Voluit denique ut hae mites non minus quam fortes puellae nullos 

detrectarent labores, nulla pericula, sed, urgente caritate Christi, mortem 
ipsam oppetere paratae, non damnatorum remigio convicia, non contagia 
morborum, non ignearum ballistarum ictus paverent. Exeunte anno 
reparatae salutis mpcxxxvull, ad simplicia paupertatis, castitatis et obe- 
dientiae vota emittenda venerabilis Dei Famula admissa est; eademque 
una cum primis quatuor sororibus, die Beatae Mariae Virginis Deiparae 
Annuntiationi sacro, anno MDCXxxxII, renovavit. Quod vitae reliquum ei 
fuit totum impendit in religiosa familia, quam instituerat, firmanda 
atque amplificanda. Continuo novae domus apertae, novae fundationes 
habitae, et adhuc vivente legifera matre Lodovica, non modo in uni- 
versas Galliae provincias, sed in Poloniam quoque Caritatis Filiae 
migrarunt. Ad extremos usque mortalis aevi dies, quamvis saepe ad- 
versa valetudine uteretur, Congregationi praefuit actuose, consueta 
opera numquam praetermisit, alumnasque suas verbo atque exemplo 
ad pietatis studia informavit. Tandem cum annum ageret aetatis suae 
sexagesimum nonum, mense februario anno mpcLx morbo graviter 
conflictata, et mortem sibi imminentem sentiens, misit qui amantis- 
simum Patrem S. Vincentium advocaret. Sed sanctus vir, octuagenario 
maior et senio morboque confectus, cum ne gradum quidem facere 
posset, ea verba protulit, quae tum magistri; tum discipulae singu- 
larem virtutem produnt: « Dic Lodovicae: quod ad te attinet, nunc 
abi; mox te sequar in caelum ». Idibus martiis Sacra per Viaticum 
recreata Synaxi, infirmorum oleo communita, postquam Serva Dei col- 
lacrimantibus filiabus suis, quae circum aderant, benedixit easque ad 
regulas religiose servandas hortata fuit, sanctissimo fine in Domino 
obdormivit. Sex circiter per menses praeclarae suae discipulae vitaeque 
spiritualis filiae superstes fuit Sanctus Vincentius. Hic in duabus quas 
ante novae Praesidis electionem habuit concionibus, coram Societatis 
Caritatis puellis defunctae matris Lodovicae, prouti Sanctorum est, 
exercitas virtutes concelebravit; nihilominus sibi religioni duxit caute 
eas esse monendas, quanta de famula Dei Lodovica foret hominum 
opinio, nullam tamen erga ipsam publici et ecclesiastici cultus exhi- 
beri posse significationem. Uti par erat, sancti Patris monitis plane 
obsequentes usque sese praebuerunt a Caritate puellae et bina per 
saecula in propriis tantum aedibus, humilitatis spiritu ductae, piis- 
simae fundatricis memoriam servarunt et coluerunt. Sed aucta iugiter 
fama sanctitatis et miraculorum splendore accedente, Lutetiae Parisio- 
rum, unde Dei famula biscentum viginti ante annos ad caelites convo- 
laverat, super eiusdem fama sanctitatis, virtutum et miraculorum 
auctoritate Ordinaria processus conditus est, et probationibus legitime 

sumptis, a Leone XIII] rec. me. Decessore Nostro, die x mensis iunii 
anno mpcccLxxxxv, Introductionis Causae decretum editum. Postea de 
virtutibus in gradum heroicum exercitis agitari quaestio coepta est, 
ceterisque ad normam iuris exactis, Decessor Noster s. m. Pius PP. X, 
die xix mensis iulii anno mpccccx!, venerabilis Dei famulae Lodovicae de 
Marillac virtutes heroicum attigisse culmen sollemni decreto sanxit. 
Continuo inita est actio de miraculis quae Dei famula deprecante 
patrata divinitus ferebantur. Nosque, die 1x mensis martii superioris 
anni mpcccexix, edito decreto, de tribus miraculis enunciatae Dei 
famulae intercessione patratis, suprema Nostra auctoritate constare 
declaravimus. Ad haec cum, pro indole probationum quibus haec Causa 
fulciebatur, duplicari necesse fuerit miraculorum numerum, ut quod 
humano deerat divino compensaretur iudicio, quumque de tribus tantum 
miraculis constare non ita pridem fuisset pronuntiatum, hoc unum, quod 
officiebat, obstaculum, Nos de medio auferre, interposita Apostolica 
auctoritate, maturavimus. Decessorum itaque Nostrorum exempla sequuti, 
qui eadem usi sunt indulgentia in Causis Fundatorum religiosorum 
Ordinum vel Familiarum, dispensationem super quarto miraculo ultra 
largiti sumus. Quum igitur de virtutibus heroicis ac de triplici miraculo 
iam esset probatum iudicium, illud supererat ut Patres rogarentur, num 
venerabilis Dei famula tuto foret inter Beatos caelites recensenda. Quod 
praestitit Ven. Frater Noster Vincentius Vannutelli, S. R. E. Cardinalis, 
Episcopus Ostiensis ac Praenestinus, Sacri Collegii Decanus et Causae 
Relator, in generali conventu, coram Nobis in Vaticanis aedibus habito, 
die xvi mensis iunii anni superioris; omnesque tum Cardinales Sacris 
tuendis Ritibus praepositi, tum qui aderant Patres Consultores, unanimi 
suffragio affirmative responderunt. Nos vero Nostram aperire mentem 
distulimus in tanti momenti re, donec ferventi prece a Patre luminum 
subsidium posceremus. Quod cum impense fecissemus, tandem, Dominica 
post Pentecosten quarta, idest pridie nonas iulias eiusdem anni mpccccxIx, 
Eucharistico Sacro rite prius litato, accitis ad Vaticanas aedes Venera- 
bilibus Fratribus Nostris S. R. E. Cardinalibus Antonio Vico, Episcopo 
Portuensi ac S. Rufinae, Sacrorum Rituum Congregationi Praefecto, et 
Vincentio Vannutelli, Episcopo Ostiensi ac Praenestino, Sacri Conlegii 
Decano, Causaeque Relatore, nec non dilectis filiis Angelo Mariani, Fidei 
Promotore Generali, atque Alexandro Verde, Sacrorum Rituum Congre- 
gationis Secretario, iisdemque adstantibus, tuto procedi posse decrevimus 
ad venerabilis Servae Dei Lodovicae de Marillac, viduae Le Gras, Socie- 
tatis Puellarum Caritatis confundatricis, sollemnem Beatificationem. 
Equidem non sine provido sapientique Dei consilio contigisse arbitra- 

mur, ut hac nostra aetate, qua teterrimum in universa Europa exarsit 
bellum, cuius insanus furor praesertim Galliae provincias vastavit diris- 
sime, haec filia catholicae Galliae et praenobilis illius nationis orna- 
mentum ac decus, haec caritatis mutuique inter homines amoris apostola 
ad supremos Altarium honores evehatur. Quae cum ita sint, supplicatio- 
nibus quoque permoti tum Congregationis Missionum, quae institutore 
gaudet Vincentio a Paulo, tum universae Societatis Puellarum Caritatis, 
Apostolica Nostra Auctoritate, praesentium Literarum vi, facultatem 
facimus, ut venerabilis ancilla Dei Lodovica de Marillac, vidua Le Gras, 
Beatae nomine in posterum nuncupetur, eiusque lypsana sive relliquiac, 
non tamen in sollemnibus supplicationibus deferendae, publicae fidelium 
venerationi proponantur, et imagines radiis decorentur. Praeterea eadem 
auctoritate Nostra concedimus, ut de illa recitetur quotannis officium 
et Missa de communi nec Virginum nec Martyrum cum orationibus 
propriis per Nos approbatis, iuxta Rubricas Missalis et Breviarii Romani. 
Hane vero Officii recitationem et Missae celebrationem dumtaxat con- 
cedimus in Civitate atque Archidioecesi Parisiensi, necnon in omnibus 
templis et religiosis domibus ad Congregationem Missionis et ad Socie- 
tatem Puellarum Caritatis, ubique terrarum pertinentibus, vel in quibus 
iidem Missionarii et Puellae Caritatis inserviunt, ab omnibus Christifi- 
delibus qui horas canonicas recitare teneantur, et, quod ad Missas 
attinet, ab omnibus Sacerdotibus, tam saecularibus quam regularibus, 
ad Ecclesias confluentibus, in quibus festum, die decimo quinto mensis 
martii quotannis agendum, celebratur. Denique concedimus, ut sollemnia 
Beatificationis venerabilis Dei Famulae Lodovicae de Marillac viduae 
Le Gras, in templis supradictis Societatis Missionis et Congregationis 
Puellarum a Caritate necnon in Archidioecesi Parisiensi, celebrentur, cum 
Officio et Missis duplicis maioris ritus; quod quidem fieri praecipimus, 
die per Ordinarium praefiniendo, intra primum annum postquam eadem 
sollemnia in Basilica Vaticana per Nos celebrata fuerint. Non obstantibus 
Constitutionibus et Ordinationibus Apostolicis ac Decretis de non cultu 
editis, ceterisque contrariis quibuscumque. Volumus autem ut harum Lite- 
rarum exemplis, etiam impressis, dummodo manu Secretarii Congrega- 
tionis a Sacris Ritibus tuendis subscripta sint, et sigillo Praefecti munita, 
eadem prorsus fides in disceptationibus etiam iudicialibus habeatur, 
quae Nostrae voluntatis significationi, hisce Literis ostensis, haberetur. 

Datum Romae apud sanctum Petrum sub annulo Piscatoris, die 1x 
mensis’ maii mcmxx, Pontificatus Nostri anno sexto. 


P. Carp. Gasparri, @ Secretis Status. 

VENERABILI DE! FAMULO OLIVERIO PLUNKET, ARCHIEPISCOPO ARMACANO ET 
HYBERNIAE PRIMATI, MARTYRI, BEATORUM CAELITUM HONORES DECER- 
NUNTUOR. 


BENEDICTUS PP. XV 


Ad perpetuam rei memoriam. — Ex quo Ecclesia Christi regnum 
Dei inter homines propagare coepit eorumque fallaciis atque cupidita- 
tibus doctrinam de fide et moribus, sibi divinitus traditam, obiicere 
atque opponere, necesse fuit invidiae flammam, ut Divinus Magister 
praedixerat, in eam excitari. Unde factum est ut, prioribus christiani 
aevi saeculis, fideles ex omni aetate, sexu atque ordine civium, ad tor- 
menta et ad mortem ingenti numero rapti, sanguine effuso, inlustre 
pro divinitate Christi Ecclesiaque ab ipso instituta testimonium edide- 
rint, idque tam eloquens, tam firmum atque prodigiis tam mirabilibus 
fultum, ut dici merito licuerit martyrum sanguinem fuisse semen chri- 
stianorum. Neque, procedente tempore, divina vis atque virtus Ecclesiae 
eiusmodi caruit testimonio; nunquam enim defuerunt, qui catholicam 
fidem adorirentur, nec, contra, qui pro Christo et Ecclesia sanguinem 
et vitam libenter sancteque profunderent. Id quidem septimo decimo 
saeculo evenisse constat, cum haeresis in Anglia fureret, et rei publi- 
cae gubernatores fidei Hybernorum praestantissimae, sub specie civi- 
tatis tuendae, insidiarentur, et continentis Hyberniae regiones popu- 
losque vastitate, caedibus everterent atque excruciarent. Quo tempore, 
cum morum sanctitate et studiosa gregis cura, tum martyrio fortiter 
facto, divinae Providentiae consilio, Hyberniae Ecclesiae, quae merito 
Sanctorum insula appellata est, venerabilis Dei Famulus Oliverius Plun- 
ket, archiepiscopus Armacanus et Hyberniae Primas, illuxit. Natus anno 
reparatae salutis Mpcxxtx in oppido Loughcrew nuncupato, e nobili ac 
vetusta gente, et commissus, adhuc puer, Patritio Plunket, tune abbati 
sanctae Mariae Dublinensis, postea vero episcopo ecclesiarum Ardacha- 
densis et Midensis, consanguinei sui curae et diligentiae adeo respon- 
dit, ut, prorsus adolescentulus, iam omnibus virtutibus ornatus et a 
iuvenilibus ludis alienus, insignia pietatis ederet exempla et salutis ani- 
marum studio flagraret. Quod vero iam tune vocari se ad sacra mini- 
steria animadverteret, cum Petro Francisco Scarampo, qui, pontificia 
functus legatione, anno MpcxLviI ex Hybernia revertebatur, et quibusdam 

aliis ex eadem regione adolescentulis, venerabilis Dei famulus, sextum 
ac decimum aetatis suae annum agens, Romam petiit, et, postquam 
rethoricae annum vacavit, in Ludovisianum Hybernorum Conlegium 
receptus est. Quam optimarum virtutum sedem ita animi ingeniique 
laudibus inde ab initio inlustravit, ut a condiscipulis praeceptoribusque 
suis tamquam conspicuum religionis, pietatis ac diligentiae exemplar 
celebraretur. Cum vero perdiligenter philosophiae et theologiae studiis 
vacasset, pari cum sedulitate canonici civilisque iuris disciplinae in 
romano athenaeo, quod vulgo Sapientia vocabatur, operam dedit. Inte- 
gritate ac sanctitate morum praeibat sodalibus, cum iisque tam urbane 
humaniterque agebat ut omnium ad se animos alliceret. Studiorum 
curriculo absoluto, anno mpcLiv sacerdotio est auctus, sed, ob Crom- 
wellianam catholicorum vexationem, qua impediebatur, quominus in 
Hyberniam ad sacerdotalia officia explenda reverteretur, moderatorum 
iussu, Romae aliquot annos moratus est; quo tempore, non modo apud 
Oratorium sancti Hieronymi a Caritate sacri ministerii muniis se dedi- 
dit et totus erat in caritatis operibus erga proximum exercendis, sed 
etiam, sacrae theologiae in Conlegio Urbaniano de Propaganda Fide 
tradendae doctor renuntiatus, officio sibi commisso, cum alumnorum 
profectu et plausu, perfunctus est. Eodem fere tempore inter Consul- 
tores sacrae Congregationis Indicis est cooptatus, et, anno MDCLXxviII, ad 
munus Procuratoris Episcoporum Hyberniae apud Sanctam Sedem 
obeundum ab iisdem Hyberniae Praesulibus delectus, tam laudabiliter 
apud Romanam Curiam egit, ut complurium Antistitum admirationem 
ac benevolentiam sibi conciliaverit, quos inter commemorare placet 
Benedictum Odescalchi, qui postea, nomine Innocentii XI, hane sum- 
mam Petri Cathedram feliciter sanctissimeque tenuit. Quod vero ipsi 
detulerant munus Hyberniae Episcopi, id innumerabilibus difficulta- 
tibus implicabatur ob miserrimam in Hybernia rei catholicae con- 
dicionem; at viriliter prudenterque Oliverius patriae suae malis ac 
necessitatibus occurrit, tum efficiendo ut pastores optimi episcopalibus 
sedibus, perdurante Cromwellii insectatione, viduatis, praeficerentur, 
tum hybernos abalienando a falsis fratribus, qui quandiam Remonstran- 
tiam hybernorum, pontificiae auctoritati penitus refragantem haeretica- 
que lue infectam, vulgandam curabant. Cum autem interea Armachanus 
Antistes se ab archiepiscopatu abdicasset, fel. rec. Decessor Noster 
Clemens PP. IX, qui egregias Dei Famuli virtutes noverat eundemque 
prae ceteris aptum ad episcopatum gerendum habebat, motu proprio, 
anno MDCLXIx, die 1x mensis iunii, illum archiepiscopum Armacanum 
itemque Hyberniae Primatem elegit. Cuius nuntius electionis mira ab 

omnibus laetitia exceptus est, et Praesulibus et clero totius Hyberniae 
pergratus accidit, uti ex gravissimorum eiusdem temporis testium epi- 
stolis comperitur. Eodem anno, die mensis novembris tricesimo, Olive- 
rius est Gandavi, in episcopali sacello, ab illius civitatis Antistite, 
adstante hyberno Praesule Fernensi, episcopus sollemni ritu consecra- 
tus; statim vero ac consecrationem accepit, e Belgio primo in Angliam 
profectus est, postea in Hyberniam, quo mense martio anni MDCLXx 
tandem pervenit et, dioecesis suae fines ingressus, de pastorali munere 
rectissime obeundo sollicitum se summopere ostendit. Neque in Arma- 
chana tantummodo Ecclesia regenda et pascenda acquievit, sed ad 
bonam disciplinam, fere ubique in Hybernia collapsam, instaurandam 
et clerum ad sanctioris vitae normam revocandum sic proficiebat, ut 
ad id divinitus vocatus videretur. Plura igitur venerabilis Dei Famulus 
cum dioecesana tum provincialia concilia multis laboribus vigiliisque 
parare, summaque prudentia ac sollertia ad felicem exitum perducere; 
Concilii Oecumenici Tridentini decreta in Hybernia curare promulganda; 
curas cogitationesque in reverentia Romanae Cathedrae provehenda 
collocare; monita, mandata, epistolas, documenta cuiusvis generis, quae 
ad officium pastorale attinerent, incredibili sollertia edere. Quia vero in 
altissimo munere exercendo nec laboribus pepercit nec pericula metuit, 
nil mirum si acatholici omnes, et nonnulli etiam ex hybernis mali 
catholici, piissimo Pastori adversi atque infensissimi fuerunt, eiusque 
necem anhelantes, nullam insidiam, nullum conatum perdendi hominis 
praetermittebant. Quapropter, cum anno MDCLXxviII, simulata ab haere- 
ticis catholicorum in regem coniuratione, rursus catholici divexarentur 
et, novis legibus latis, Episcopi et sacerdotes exilio mulctarentur, poe- 
nis praeterea in eos statutis, qui praestare recusassent iusiurandum 
quo regem dominum haberent in rebus quoque Fidei, acerrimi Servi 
Dei inimici facilem hance occasionem nacti sunt eum perdendi, quamvis 
ipse, ad haereticos vexdtores, effugiendos, tutis in recessibus suae dioe- 
cesis prudenter lateret. At cum, accepto nuncio infirmitatis Midensis 
Episcopi, consanguinei sui, caritate permotus, clam Dublinum se con- 
tulisset, ut quem adolescens habuerat institutorem, eum inviseret extre- 
misque morientem reficeret sacramentis, praetereaque, cum, eo vita 
functo, sacris operatus esset atque episcopalem iurisdictionem exer- 
cuisset, in ipsum carcerem Dublinensem coniectus est. Unde, septimo 
post mense, in ius ad urbem Dundalk nuncupatam vocatus, cum accu- 
satores ausi non sint palam contra eum testimonium dicere, nullo cri- 
mine argui potuit; immo ipsi haeretici iudices eum condemnare nolue- 
runt. Quare antea Dublinum, postea Londinum, contra mores leges 

regni, ductus, inibi, die 11 mensis novembris anni MpcLXxxx, sub arctiore 
custodia, in carcere Newgate, hieme rigente, est detentus. Die autem 
1 maii et vat iunii anni mpcLxxx: iudicium Londini iteratum est, in 
quo, etsi solita iudicialis forma servata est, quoquo tamen modo iustitiae 
defensionisque iura violata sunt. Iudices enim, odio catholicae Fidei 
flagrantes atque Archiepiscopo infensissimi, non modo venerabili Dei 
Famulo patronum, qui eius causam ageret, atque inducias ad testes ex 
Hybernia arcessendos denegarunt, verum etiam hostili animo testes quo- 
que ex officio productos subornarunt, virosque iuratos, fraudibus adhi- 
bitis excitatoque in religionem odio, ad iniustam prorsus sententiam 
ferendam impulerunt. Ex ipsius quidem processus tabulis apertissime 
patet non perduellione vel alio eiusmodi crimine, cum nullo id funda- 
mento veritatis niteretur nullamque veri similitudinem prae se ferret, 
Famulum Dei reapse condemnatum esse; sed propter episcopalem et 
primatialem in Hybernia dignitatem Fideique catholicae firmissimam 
professionem, quam ceterum fictione tantum iuris Anglicani proditionem 
vocabant. Morte damnatus die xv mensis iunii anni MpcLxxx!, Dei Servus 
Deo gratias egit quod martyrio pro Fide coronaretur: et ad crudelissi- 
mum supplicium paravit se tranquillo invictoque animo. Ex quibusdam 
epistolis e carcere datis colligitur quam heroicis animi affectionibus et 
qua constantia ad patiendum pro Christo intenderet; scribebat enim: 
« Fortem servo animum mortis terrore carentem »; « Cupio dissolvi et 
«esse cum Christo »; « quod alios in Hybernia hortatus sum verbo, 
« aequum est ut eosdem firmem exemplo ». Ecclesiae refectus Sacramentis 
e supplicii loco ingentem populi multitudinem allocutus est, omnesque 
acatholicos quoque commovit, declaravitque sese, perduellionis seu pro- 
ditionis culpa vacuum, gratias iudicibus agere, veniam a Deo pro inimicis 
suis exposcere, catholicam Fidem firmiter constanterque retinere. Calendis 
iuliis anni MpcLXxxx! dirissimum facit martyrium ; suspenditur enim, vivens 
adhuc exenteratur, in quatuor partes tandem dissecatur.: Post mortem, 
regis venia, venerabilis Dei Famuli disiecta membra, ut iam ipse exopta- 
verat, composita sunt in coemeterio sancti Giles Londini; postea vero ad 
theutonicum coenobium Ordinis sancti Benedicti in Lambspring delata, 
inibi anno mMpcxci in monumento condita sunt, quod in hypogaeo exstru- 
ctum erat. At corpus in coenobium anglicum benedictinum civitatis 
Downside nuncupatae anno mpcccLxxxi1I translatum est; caput vero iam 
ab anno mpccxt Droghedae in Hybernia incorruptum asservabatur apud 
moniales sancti Dominici. Catholicorum ex Hybernia et Anglia pietas 
erga venerabilis Dei Famuli reliquias statim exarsit, nec unquam defer- 
buit: vix enim tertio post anno ab eius morte, rogaverunt liceret lumen 

incendere ad Servi Dei sepulchrum, et, usque ab anno MDCLXxxIV, 
sacra Congregatio de Propaganda Fide hybernis archiepiscopis Cashe- 
liensi atque Armacano mandavit ut de causa mortis Famuli Dei rite 
inquirerent. Cum autem veneratio erga venerabilem Dei Famulum Oli- 
verium Plunket temporis decursu magis magisque percrebresceret, apud 
sacrorum Rituum Congregationem illius Beatificationis et Canonizatio- 
nis causa est instituta; absolutisque. iis omnibus quae in huiusmodi 
iudicio erant necessario pertractanda, disceptari coeptum est super mar- 
tyrio et causa martyrii venerabilis Servi Dei, nec non de signis seu 
miraculis. Quod, ut rite fieret, die x1v mensis iulii anni mMcmxiv Congre- 
gatio antepraeparatoria, die xix mensis iunii anni mMcmxvir Congregatio 
praeparatoria, et tandem die v mensis februarii anni mcmxvil1 Congre- 
gatio generalis habita est, rebusque omnibus acerrimo iudicio investi- 
gatis, Nosmetipsi, die xvit mensis martii anni mMcmxviu, edito decreto, 
de martyrio et causa martyrii venerabilis Dei Famuli Oliverii Plunket 
constare sollemniter declaravimus ulteriusque proinde in casu_procedi 
posse. Cum vero nihil, secundum sacri fori instituta, iam superesset, 
nisi ut Patres Cardinales Sacrae Rituum Congregationi praepositi, cete- 
rique de more consulendi rogarentur num tuto procedi posse censerent 
ad sollemnem venerabilis Servi Dei beatificationem, in generali con- 
ventu die xvi mensis aprilis anni mMcmMxvit, coram Nobis habito, tum 
iidem S. R. E. Cardinales, tum qui aderant Praelati et Consultores, 
unanimi consensu tuto procedi posse responderunt. Nos vero in re 
tanti momenti Nostram aperire mentem cunctati sumus, ut enixis pre- 
cibus supernum antea lumen posceremus. Quod quidem cum fecis- 
semus, Dominico intra Octavam Ascensionis die, idest x11 mensis maii 
eodem anno, religiosissime litato Eucharistico Sacrificio, adstantibus 
venerabilibus fratribus Nostris Antonio S. R. E. Card. Vico, Episcopo 
Portuensi et S. Rufinae, Sacrae Rituum Congregationi Praefecto, et 
Vincentio S. R. E. Card. Vannutelli, Episcopo Ostiensi et Praenestino, 
Sacri Conlegii Decano causaeque relatore, et Reverendis Dominis Ale- 
xandro Verde, eiusdem S. Rituum Congregationis a secretis, et Angelo 
Mariani, Fidei promotore, sollemniter ediximus tuto procedi posse ad 
sollemnem venerabilis Servi Dei Oliverii Plunket beatificationem. Quae 
cum ita sint, precibus permoti venerabilium fratrum Episcoporum Hy- 
berniae et Australasiae, auctoritate Nostra apostolica, concedimus ut 
idem venerabilis Oliverius Plunket beati nomine in posterum nuncupe- 
tur, eiusque corpus et lypsana seu reliquiae publicae venerationi pro- 
ponantur, non tamen in sollemnibus supplicationibus deferendae; item- 
que permittimus, ut imagines eiusdem Servi Dei radiis decorentur. 

Praeterea, eadem auctoritate Nostra, concedimus, ut de eo quotannis 
recitetur Officium de Communi unius Martyris, cum lectionibus propriis 
per Nos adprobatis et Missa propria pariter per nos adprobata celebretur, 
servatis rubricis, dumtaxat tamen in dioecesibus Hyberniae atque Au- 
stralasiae nec non in Ecclesiis atque Oratoriis Conlegii aliorumque 
Institutorum Hybernorum in hac Alma Urbe Nostra exsistentium. Deni- 
que largimur ut sollemnia beatificationis venerabilis Dei Famuli Oli- 
verii Plunket, servatis servandis, in dioecesibus supradictis Hyberniae 
atque Australasiae celebrentur, nec non in templo Conlegii Ludovisiani 
Hybernorum intra annum ab iisdem sollemnibus in Basilica Vaticana 
rite peractis. Non obstantibus constitutionibus atque ordinationibus apo- 
stolicis ac decretis de non cultu editis, ceterisque contrariis quibuscum- 
que. Volumus autem ut praesentium Litterarum exemplis, etiam impres- 
sis, dummodo manu Secretarii Sacrae Rituum Congregationis subscripta 
sint et sigillo Cardinalis Praefecti obsignata, eadem prorsus fides in 
disceptationibus, iudicialibus quoque, habeatur, quae voluntatis Nostrae 
significationi, hisce Litteris ostensis, haberetur. 

Datum Romae apud sanctum Petrum sub anulo Piscatoris, die xx11 
mensis maii, anno mcmMxx, Pontificatus Nostri sexto. 


P. Carp. Gasparri, a Secretis Status. 


VENERABILI DEI FAMULAE ANNAE MARIAE TAIGI, MATRIFAMILIAS, E TERTIO 
ORDINE SANCTISSIMAE TRINITATIS REDEMPTIONIS CAPTIVORUM, BEATO- 
RUM CAELITUM HONORES DECERNUNTUR. 


BENEDICTUS PP. XV 


Ad perpetuam rei memoriam. — Quod habetur in Sacris Litteris: 
« Mulierem fortem quis inveniet? procul et de ultimis finibus pretium 
« eius. Fortitudo et decor indumentum eius: os suum aperuit sapien- 
« tiae et lex clementiae in lingua eius. Surrexerunt filii et beatissimam 
« praedicaverunt, vir eius et laudavit eam », id merito referri potest 
ad venerabilem Dei famulam Annam Mariam Taigi, matrem familias. 
Et sane haec ancilla Dei a divina Sapientia exhibitam absolutissi- 
mam hance fortis mulieris imaginem ad amussim expressit, probavitque 
exemplo suo nullam esse vitae conditionem, in qua ad christianam 

perfectionem praecludatur iter. Ecclesiae Dei Sponsae floribus « nec 
« rosae desunt, nec lilia », sed dum eiusdem Ecclesiae fasti virginum 
nominibus abundant, multo minori coniugatarum numero pollent. Ex 
hoc facile argui potest, quo rarius in matrimonio occurrit absolutae 
sanctitatis exemplar, eo etiam pretiosius esse omnino existimandum. 
Quoniam vero christianum matrimonium Christi coniunctionem cum 
Ecclesia sua refert, dictumque propterea est ab Apostolo « Sacramentum 
magnum », haud raro Deus ostendere voluit, positum esse in hominis 
arbitrio, gratiae caelestis ope, pervenire ad fastigium perfectionis hac 
etiam in conditione, non obstante qualibet obiecta difficultate. Id prae- 
teritis aetatibus ostendit per Elisabethas, Hedviges aliasque principes 
foeminas; id, nuper elapso saeculo, portendere voluit Altissimus per 
humilem mulierem, quae, licet matrimonii curis circumsepta et manuum 
labore sibi suisque victum comparare coacta, pretiosissima tamen edidit 
consummatae sanctitatis exempla. Senis, in Hetruriae urbe nobilissima, 
in lucem edita fuit serva Dei, die vicesimo nono mensis maii anno MDCCLXIx 
e piis atque honestis pareatibus Aloisio Giannetti, qui pharmacopolam 
agebat, et Maria Sancta Masi, eique, sequenti die, salutari aqua ablutae, 
Annae Mariae Antoniae Iesualdae nomina indita sunt. Pater, ex medio- 
cri fortuna ad egestatem cum devenisset, una cum uxore et puellula, 
relicta patria, Romam petiit, et vix sexennis Anna longum iter pedes 
emensa est. Hic dum pia mater in famulatu degit penes honestam 
familiam, puella instituenda traditur magistris nomine Piis ad San- 
ctae Agathae Gothorum. In earum disciplina, bonis imbuta moribus 
atque in domesticis officiis, quae ad tenuis conditionis mulieres spe- 
ctant, versata, grandiuscula iam effecta, parentibus suis suppetias 
ferendi desiderio acta, apud conspicuam dominam ancillae munus obire 
coepit. At venusta iuvenis continuo pericula experta est, quibus hone- 
stas obiicitur, ideoque nuptias ineundi consilium coepit, Deumque fer- 
vida prece rogavit ut virum sibi designaret propriae indoli responden- 
tem, quocum in timore Domini atque in honesta paupertate vitam 
traduceret. Parentibus annuentibus conciliatae nuptiae, seque matri- 
monio coniunxit cum Dominico Taigi, iuveni e famulatu domus Chi- 
siorum, patria Mediolanensi, pio quidem et probo, rudibus tamen incul- 
tisque moribus atque ingenio moroso. Quemadmodum de sancta Mo- 
nica matre sua divus Augustinus scripsit, ita Anna Maria pudice ac 
sobrie viro suo obtemperavit sicuti Domino, eumque studuit lucrari 
Deo. Primis matrimonii annis, quod florentissima viginti annorum aetate 
inierat, ut viro satisfaceret, saeculi vanitatibus aliquantisper indulsit, 
nec renuit elegantes vestes induere comptoque crine incedere. Mox, 
Acta, vol. XII, n. 6. — 1-6-920. 17 

intimas animadvertere coepit voces atque anxietates animo concipere, 
ex quibus persensit, se, dimissis rerum fluxarum blandimentis, ad per- 
fectionis semitam decurrendam a Deo compellari. Et re vera, cum quo- 
dam die, concinnis ornata vestibus, Basilicam Vaticanam adivisset, 
sacerdos quidam ex Ordine Servorum Mariae mulierem conspiciens, 
interna voce se moneri sensit, ut vultum foeminae illius adnotaret, 
utpote quae brevi ad piacularem exedram ipsius foret accessura, bre- 
vique ad fastigium sanctitatis perventura. Anna aulem, cum compe- 
scere minime posset stimulos conscientiae seque ad Deum trahi vividius 
experiretur, ut animi sui latebras Dei ministro aperiret, ad sancti Mar- 
celli templum venit, ibique in illum ipsum sacerdotem, virtute ac vitae 
sanctimonia spectatissimum, incidit, qui prope Basilicam Vaticanam 
superno lumine fuerat praemonitus. Hic, simul atque exspectatam con- 
spexit, paterna ancillam Dei caritate excepit, proditaque mirabili divina 
illustratione, dubium erexit animum, susceptum probavit consilium, eique 
calcaria addidit ad arduum atque asperum virtutis iter firmo pede teren- 
dum. Quare, quidquid in ornatu aut vestibus fastum redoleret a se penitus 
reiecit ancilla Dei et, consentiente viro atque annuente confessario, 
habitum recepit Tertii Ordinis SSmhae Trinitatis Redemptionis Capti- 
vorum atque in sacra aede sancti Caroli in Monte Quirinali, cum 
ingenti sui cordis laetitia, in enunciatum Tertium Ordinem rite adlecta 
fuit. Religioso habitu induta, ieiuniis, cilicio, flagellis compescere coepit 
carnem, vitamque ad Christi Crucifixi exemplar componere; rigidam- 
que vivendi rationem aggressa, cunctas edomuit cupiditates,quae, nisi 
parent, imperant. Saepenumero, quum in praeteritae vitae levitates dete- 
standas ac deflendas nimio rigore raperetur, faciem in terram offendere, 
donec sanguis afflueret, consuevit; at confessarius, ne huiusmodi poe- 
nitentiae genere uteretur, vetuit, dictoque audiens Dei famula illico 
obtemperavit. Interea, optimae uxoris ac diligentissimae matris familias 
muneribus tam religiose perfuncta est, ut merito cunctis uxoribus ac 
matribus perfectum ac nitidissimum exstiterit exemplum. Summo mane 
e lecto surgebat, proximamque domui ecclesiam adibat, ut pietatem 
suam foveret, seque eucharistica recrearet mensa; sed vix illucescebat, 
se inter domesticos recipiebat parietes, ut familiaribus negotiis operam 
sedulam daret et proprii status officia impleret. Septem suscepit liberos, 
quatuor mares et tres foeminas; ex his, qui superfuerunt, nonnulli enim 
adhuc infantes occubuerunt, honestate vitae morumque, quamnam reli- 
giosam aptamque suae conditioni institutionem accepissent, ostenderunl. 
At, licet esset domesticis intenta laboribus, ut manuum opera filios 
aleret suos, venerabilis serva Dei assiduo studio superna meditabatur; 


| 

et memoriae proditum est, eandem, dum oraret, caelesti delectatione 
ac iucunditate a Deo fuisse perfusam. Virtutes omnes tam theologicas 
quam morales coluit, atque in uniuscuiusque ex illis exercitatione adeo 
excelluit, ac si, reliquis posthabitis, illam unam toto corde adamasset. 
Coniugali tecto quasi in coenobium converso, venerabili ancillae Dei 
nec contumeliae defuerunt, neque calumniae; has vero pro Christo 
sustinuit intrepido animo, parcens obtrectatoribus, quibus pro malo 
bonum reddere studuit. Tanto in Deum aestuabat amore, ut ipsum 
vehementer cohibere cogeretur. Nec tamen, etsi caelesti illa flamma 
erat absumpta et latebat abdita in Christo, minus de proximis ac de 
civili societate meruisse dicenda est. Licet enim inopia rerum laboraret, 
nullam occasionem venerabilis Dei famula praetermisit, quominus egeno- 
rum necessitatibus opitularetur; eademque vel in publicis vel in privatis 
calamitatibus, superno lumine illustrata, divinae ultioni se victimam 
obtulit praeclaram, studens non intermissa prece impendentia aliorum 
cervicibus infortunia propulsare. Caelestibus signis ac divinis charisma- 
tibus ditata, in exstasim saepissime rapiebatur; Eucharistiae sedem per 
olfactum agnoscebat; sacras Species a non consecratis gustu distingue- 
bat. Sed inter cetera dona illud sane mirabile quadraginta septem per 
annos experta est quasi solis ob oculos positi, qua in luce intueretur 
praesentia non minus quam absentia, eventura prospiceret, mentium 
latebras scrutaretur, quaelibet arcana, licet occultissima, significaret. 
Tot ac tantis gratiae thesauris cumulata, etiam cum in vivis ageret, 
summa sanctitatis fama enituit. Ut in spiritualibus aut in temporalibus 
negotiis consilium ab ea quaererent, ad venerabilem Dei servam omnis 
conditionis homines confluebant: hosque excipiebat comiter, domesticis 
intenta pensis, suoque tantum adspectu recreatos dimittebat. Saepe con- 
clamatos a medicis infirmos ad sanitatem revocavit: saepe obstinatos 
peccatores ad bonam frugem reduxit. Principes viri, Praesules in eccle- 
siastica dignitate constituti, Sanctae etiam Romanae Ecclesiae Cardi- 
nales gravissimis in adiunctis ad se illam accire non dubitarunt: saepe- 
numero humilis femella exterarum nationum Legatos arcana Status 
edocuit. Multis aerumnis iactata, infirmaque iam pridem valetudine, 
extremi morbi doloribus invicta patientia toleratis, tandem anno aetatis 
suae sexagesimo octavo, « cupiens dissglvi et esse cum Christo », tran- 
quillissimo exitu in Ipso obdormivit v idus iunias anno MpCcCcCXxxvIil, 
prouti ipsa praedixerat. Fama sanctitatis, qua vivens floruit, post obitum 
percrebuit, miraculorum splendore roborata. Corpus in Agro Verano 
primum sepultum, decem et octo post annos a romano clero honoris 
causa petitum incorruptumque repertum, ad sanctae Mariae Paciferae 

elatum est, ibique iacuit ad annum usque mpcccLxv, donec, ut Ordinis 
SSmae Trinitatis votis satisfieret, eo quod ipsa venerabilis Dei famula 
vivens optaverat se in aliqua Ecclesia Ordinis sepeliri, in basilica sancti 
Chrysogoni conditum fuit, ubi in praesens singulari devotione asservatur. 
Hae sacri corporis translationes, ob frequentem civium Romanorum con- 
cursum, triumpho simillimae visae sunt. Quamobrem, collectis testimoniis 
et iuridicis inquisitionibus Ordinaria auctoritate rite absolutis, causa agi- 
tari coepta est penes sacrorum Rituum Congregationem de beatorum Cae- 
litum honoribus venerabili servae Dei decernendis, et rec. me. Pius PP. IX, 
Praedecessor Noster, per decretum die viii mensis ianuarii anno MDCCCLXIII 
datum, introductionis causae Commissionem signavit. Postea actum est 
auctoritate apostolica de virtutibus, quibus venerabilis Dei serva, dum 
mortalem vitam ageret, excelluit et, probationibus omnibus legitime sum- 
ptis, Pius PP. X, fel. rec., Noster Praedecessor, per decretum Iv nonas mar- 
tias anno mcmvi obsignatum, venerabilis servae Dei Annae Mariae Taigi 
virtutes heroicum fastigium attigisse sanxit. Inita dein actio est de 
miraculis quae, ea deprecante, divinitus patrata ferebantur, et, iuridicis 
disceptationibus rite peractis, Nos sollemni decreto vim idus ianuarias 
anno McMxIx edito, de duobus miraculis constare ediximus. Cum igitur 
esset de virtutibus in gradu heroico ac de duobus miraculis prolatum 
iudicium, unum illud supererat ut rogarentur Patres num venerabilis 
Dei famula inter beatos Caelites tuto foret accensenda. Hoc praestitit 
venerabilis frater Noster Antonius S. R. E. Cardinalis Vico, Episcopus 
Portuensis et Sanctae Rufinae, sacrorum Rituum Congregationi Prae- 
fectus et Causae Relator, in generali conventu coram Nobis in Vaticanis 
aedibus habito, die x1 mensis februarii anno mcmxix, omnesque tum 
S. R. E. Cardinales Ritibus sacris tuendis praepositi, tum qui aderant 
Patres Consultores, unanimi suffragio affirmative responderunt. Nos 
vero ab aperienda mente Nostra supersedimus, rati iterandas Deo esse 
preces ante edendum supremum in re tam gravi iudicium. Quod cum 
impense fecissemus, ‘tandem Dominica prima Quadragesimae, idest 
vit idus martias eodem anno mcmxrx, Eucharistico litato Sacrificio, 
accitis adstantibusque praedicto venerabili fratre Nostro Antonio S. R. E. 
Cardinali Vico, Episcopo Portuensi et Sanctae Rufinae, sacrorum Rituum 
Congregationi Praefecto et Causae Relatore, nec non dilectis filiis 
Angelo Mariani, sanctae Fidei Promotore generali, et Alexandro Verde, 
enunciatae sacrorum Rituum Congregationis Secretario, sollemni decreto 
sanximus procedi tuto posse ad venerabilis Dei famulae Annae Mariae 
Taigi beatificationem. Quae cum ita sint, Nos, etiam permoti precibus 
universi Ordinis SSmae Trinitatis Redemptionis Captivorum, auctoritate 

Nostra Apostolica, harum Litterarum vi, facultatem facimus ut venera- 
bilis Dei famula Anna Maria Taigi, mater familias, e Tertio Ordine 
SSmhae Trinitatis Redemptionis Captivorum, Beatae nomine in posterum 
nuncupetur, eiusque corpus et lypsana, seu relliquiae, non tamen in 
sollemnibus supplicationibus deferendae, publicae fidelium venerationi 
proponantur, atque imagines radiis decorentur. Praeterea eadem aucto- 
ritate Nostra Apostolica concedimus, ut de illa recitetur Officium et 
Missa celebretur singulis annis de communi nec Virginum nec Marty- 
rum, cum orationibus propriis per Nos approbatis iuxta rubricas Mis- 
salis ac Breviarii Romani. Eiusmodi vero Missae celebrationem et Officii 
recitationem fieri dumtaxat concedimus in hac alma Urbe eiusque distri- 
ctu, nec non in templis omnibus atque oratoriis quibus ubique terrarum 
utitur Ordo SSmae Trinitatis Redemptionis Captivorum, ab omnibus 
fidelibus tam saecularibus, quam regularibus, qui horas canonicas reci- 
tare teneantur, et, quod ad Missas attinet, ab omnibus sacerdotibus ad 
templa in quibus festum agitur confluentibus. Denique volumus, ut 
sollemnia beatificationis venerabilis Dei famulae Annae Mariae Taigi in 
hac alma Urbe eiusque districtu, nec non in templis supradictis, cele- 
brentur cum Officio et Missa duplicis maioris ritus, quod quidem fieri 
praecipimus diebus ordinaria auctoritate designandis, intra annum post- 
quam eadem sollemnia in Patriarchali Basilica Vaticana rite fuerint 
celebrata. Non obstantibus Constitutionibus et Ordinationibus Aposto- 
licis, ac decretis de non cultu editis, ceterisque contrariis quibuscum- 
que. Volumus autem ut praesentium Litterarum transumptis, seu exem- 
plis, etiam impressis, manu alicuius Notarii publici subscriptis, et sigillo 
personae in ecclesiastica dignitate vel officio constitutae munitis, eadem 
prorsus fides adhibeatur, quae adhiberetur ipsis praesentibus si forent 
exhibitae vel ostensae. 

Datum Romae apud sanctum Petrum sub annulo Piscatoris, die 
XXX mensis maii, anno mcmxx, Pontificatus Nostri sexto. 


P. Carp. Gasparri, a Secretis Status. 

EPISTOLA 


AD R. P. D. ALFREDUM EPISCOPUM WINNIPEGENSIUM, DE LITTERIS OFFICIO- 
SISSIMIS GRATIAS PERSOLVENS. 


Venerabilis frater, salutem et apostolicam benedictionem. — Pasto- 
ralem epistolam, qua dioecesis tuae fideles ea diligenter edocuisti, quae 
de sacris Missionibus, non ita pridem, Apostolicis Nos Litteris catholici 
orbis Episcopis commendavimus, libentissime legimus. Fluit in ea ut 
ros eloquium tuum sive multam atque albescentem messem et evange- 
licorum operariorum non una ab re inopiam commemoras, sive hortaris 
ad semen eis dandum seminantibus ac praemia extollis misericordibus 
promissa, sive demum adiutores ac socios iisdem comparandos curas. 
Enimvero pleno de pectore manant verba tua ex iisque te eum agno- 
vimus qui, ut allatum est, in agenda sacrorum Missionum caussa es 
totus. Propositum sanctum vel strenue persequenti Nos commendantes 
iterum, tibi, venerabilis frater, et gratulamur ex animo et uberes a Deo 
precamur laborum fructus et horum auspicem unaque caelestium con- 
ciliatricem munerum ac Nostrae testem benevolentiae, apostolicam 
benedictionem peramanter in Domino elargimur. 

Datum Romae apud sanctum Petrum, die xix martii mcmxx, Pon- 
tificatus Nostri anno sexto. 


BENEDICTUS PP. XV 


S. Congregatio de Propaganda Fide 247 


ACTA 8S. CONGREGATIONUM 


SACRA CONGREGATIO DE PROPAGANDA FIDE 


I 
DECRETUM 


SUPER ADPROBATIONE OPERIS S. PETRI APOSTOLI 


Ut Missionum apud exteras gentes semel inchoatarum progressui 
atque stabilitati prospiciatur, nihil magis profecto confert quam apta 
indigenae cleri efformatio; id quod saepius non solum ab hoc S. Con- 
silio, sed ab ipsis Summis Pontificibus solemniter proclamatum est. Ad 
opportuna vero subsidia in tam nobilem finem paranda, inde ab anno 1889, 
exorta primum in Gallia est peculiaris Consociatio, cui nomen Opus 
S. Petri Apostoli. Quae quidem Consociatio, translata postea in Helve- 
tiam sede, pluribus Episcopis atque hac S. Congregatione faventibus, 
non mediocres protulit in bonum Missionum fructus. Ut autem prae- 
cellenti huic Operi,iam nunc firmiter constituto, novum robur accedat, 
ac laetiora, in tam urgentibus Missionwn necessitatibus, incrementa 
suscipiat, Emi Patres Sacrae huius Congregationis Fidei Propagandae, 
in plenariis comitiis, habitis die 29 superioris mensis martii, vota exci- 
pientes, a Moderatoribus dictae Consociationis inde ab eius ortu saepius 
iterata, censuerunt idem S. Petri Apostoli Opus S. Congregationis adpro- 
batione munire illudque sub immediata eiusdem S. Congregationis depen- 
dentia collocare; eius vero statuta, iuxta adnexum exemplar, ad trien- 
nium, experimenti causa, adprobare. 

Hane vero Emorum Patrum sententiam, in audigptia diei 12 ver- 
tentis aprilis, Sanctissimo D. N. Benedicto PP. XV ab intRoripto S. Con- 
gregationis Secretario relatam, Sanctitas Sua benigne in omnibus adpro- 
bavit, ratamque habuit; ac praesens ea super re decretum confici iussit. 

Datum Romae, ex aedibus S. Congregationis de Propaganda Fide, 
die 26 aprilis anno Domini 1920. 


G. M. Carp. van Rossum, Praefectus. 
L. 
C. Laurenti, Secretarius. 

II 
NOMINATIONES 


Brevibus Apostolicis nominati sunt: 


22 aprilis 1920. — Vicarius apostolicus de Tanganika in Africa cen- 
trali R. P. Ioseph Maria Birraux, e Societate Missionariorum Africae. 

23 aprilis. — Vicarius apostolicus Senegambiae R. P. Aloysius Le 
Hunsec, e Congregatione Spiritus Sancti. 

4 maii. — Coadiutor cum iure successionis Vicarii apostolici Bir- 
maniae meridionalis R. P. Felix Perroy, e Congregatione Parisiensi a 
Missionibus exteris. 

— Vicarius apostolicus de Shiu-kow R. D. Aloisius Versiglia, e Con- 
gregatione S. Francisci Salesii Ven. Bosco. 


SACRA CONGREGATIO RITUUM 


LUCANA 


BEATIFICATIONIS ET CANONIZATIONIS SERVAE DEI GEMMAE GALGANTI, VIRGINIS 


Camiliani in oppido, intra fines Lucanae archidioecesis, quae e 
nobili Hetruriae regione non minus humanitate morum ac suavitate 
quam animi fideique constantia praestat, e piis honestisque coniugibus 
Henrico Galgani et Aurelia Landi, die 12 martii anno 1878, in lucem edita 
fuit infantula, cui die sequenti in parochiali S, Michaélis Archangeli 
ecclesia sacramentum baptismatis collatum est, atque impositum nomen 
Gemma, quasi praelucens virtuti et integritati vitae, qua in posterum 
ipsa claresceret. Revera a prima aetate, sicut in eius animo continens 
cupiditatum moderatio erat admirabilis, ita in locutione, incessu, vestitu 
et ornatu respondebat modestia ac temperantia. Solitudinis amore illecta, 
suo in cubiculo foemineis incumbebat operibus, simulque suae devotionis 
fervori, verae religionis studio, rerumque caelestium desiderio satisfacere 
satagebat. Quam vivendi et agendi rationem ab optima matre et magistra 
Aurelia se accepisse fassa est. In praefata Sancti Michaélis ecclesia, 
die 26 maii anni 1885, sacro chrismate linita et in fide confirmata, qua- 

tuor fere post menses dilectam genitricem, diro morbo correptam et in 
aetate trigintanovem annorum pie defunctam, amisit, animo quidem 
moerenti et afflicto sed demisso et humili in divino beneplacito. Quum 
puella novem annos ageret, valde optans ad sacram accedere mensam, 
hoc enixe postulavit et obtinuit. Quare religiosam domum ingressa est, 
ibique per decem dies exercitiis spiritualibus vacavit, atque ita bene 
parata, dominica die 27 iunii anni 1887, sanctissimo Eucharistiae sacra- 
mento primitus refecta est, ingenti gaudio et laetitia. Quos fidei sensus 
quosque amoris affectus innocens virgo illa die experta sit, suavissimis 
litteris, supra aetatem, patefecit dilecto genitori et pietatis magistro, 
inter alia haec et similia scribens: « Tune agnovi vim promissionis 
« Christi: Qui manducat me et ipse vivet propter me. Tunc perspexi 
« caelestes delicias longe abesse a mundanis oblectamentis. Tunc arden- 
« tius concupivi adhaerere Deo et iungi Iesu Christo meo. Tunc excla- 
« mavi: “ O me beatam! Dilectus meus mihi et ego illi! Deus cordis mei 
« et pars mea Deus in aeternum ,, ». Proposita insuper aperuit de congruis 
dispositionibus ad sacramenta suscipienda, de frequenti visitatione 
eucharistica, praesertim in afflictionibus et angustiis, de actibus suis 
corain Deo et in gloriam Dei dirigendis, ac demum de invocando, ad 
sonitum horae, Jesu, miserere mei. Succrescente aetate, Gemma in domo 
patrui avique, eisque demortuis, in aede paterna sub binis egregiis 
amitis, ferventem duxit vitam in variis christianae religionis officiis. 
Exinde ab ipso patre tradita est prius quibusdam honestis foeminis, ut 
in privato earum ludo bonis artibus et moribus esset instituta, deinceps 
monialibus S. Zitae, ut in studiis et virtutibus perficeretur. Inter alumnas 
doctrina et disciplina praestantior, sub annum aetatis decimum quintum, 
gravi morbo afflicta, ad suos redire coacta est; et, sanitate instaurata, 
domesticis vacavit negotiis, dumque consilio et exemplo fratribus et 
sororibus praesto erat, egenorum et pauperum necessitates, suis indu- 
striis, etiam stipe a patre obtenta, sublevabat. Ineunte anno 1896 ob 
lentum morbum, rei familiaris angustias, dilectique patris obitum fere 
derelicta, apud amitam in loco Camaiore degentem se recepit, ubi labore, 
oratione aliisque pietatis et caritatis operibus tranquillam agebat vitam 
et in Deo absconditam. Interim accidit, ut vir nobilis et dives, Gemmae 
specie et venustate captus, eam in sponsam petierit, ipsa tamen, quum 
se totam Deo devovisset, oblatas nuptias prudenter abnuit et, ad occa- 
sionem effugiendam, in paternam domum, licet in miserum statum 
reductam, apud alteram amitam reversa est. Deinceps, recrudescente 
morbo et vitae periculo perdurante, novendiales preces pro infirma 
institutae sunt: quo tempore ferunt beatum Gabrielem a Virgine Perdo- 

lente eidem aegrotanti et in lecto decumbenti apparuisse ac dixisse a 
Sanctissimo Corde lesu, beata Margarita Maria Alacoque suffragante, 
sanitatem esse impetrandam, sicut factum est, et, expletis novendialibus 
et sacramentis confessionis et communionis rite susceptis, adolescentula 
illico convaluisse visa est. Addunt etiam, ea occasione, Christum Iesum 
ipsi sanatae se exhibuisse uti patrem, et Beatissimam Virginem Perdolen- 
tem uti matrem novasque curas novosque favores, uti dilectae filiae prae- 
standos, summa cum benignitate promisisse. Revera divina Providentia 
Gemmae inopia laboranti mox succurrit. Quaedam enim pia foemina, 
quum eam vidisset frequentem in ecclesia, modestam ac devotam, admira- 
tione atque amore permota, ipsam in amplam et honestam familiam suam 
recepit, in qua Dei famula per quatuor circiter annos vixit. Illic sacris 
quotidie adstans et ad eucharisticam mensam accedens, suae dominae 
parens, rebus familiaribus incumbens, de cura et salute infirmorum 
sollicita ac demum obsequio, comitate et sermone, omnium animos ita 
sibi conciliabat, ut veluti donum Dei, angelus in carne et familiae sola- 
tium aestimaretur. Vertente anno 1899, ad statum vitae perfectiorem se 
vocatam sensit et apud Moniales Salesianas per tres hebdomadas 
mansit, virtutis suae efflans odorem; sed medicorum consilio domum, 
licet invita, redire debuit. Paulo post una cum tribus sociis ad Moniales 
Passionistas, in urbe Cornetana degentes, se convertit, atque in earum 
monasterium ingressum petiit; sed illarum antistita tres socias admisit, 
non tamen Gemmam, fortasse ob tenuem aut noullam valetudinem. 
Neque huius humiles enixaeque preces dimovere potuerunt ipsam anti- 
stitam neque suum pietatis magistrum, cui scribebat agi de negotio 
urgenti statim expediendo. Quum vero in civitate Lucana condendum 
esset earumdem religiosarum monasterium, ipsa pressius instare coepit, 
ut quantocius fieret, assignato, ad initium operis, termino sex mensium, 
quibus transactis absque opere incoepto, ipsa, uti asserebat, e vita 
discederet. Hoc quidem accidit, nam Gemma, corpore et valetudine 
debilis et infirma, sed fide et virtute fortis et dives, privatim emissis 
tantum votis, sanctissimo Viatico et Extrema Unctione roborata, devo- 
tissime aspiciens sanctissimi Crucifixi effigiem eamque ponens super cor 
suum, ut signaculum ferventissimi sui amoris, obdormivit in Domino, in 
pervigilio dominicae Resurrectionis, die 11 aprilis anno 1903, quinto 
aetatis lustro vix emenso. Illico post eius obitum, studium aedificandi 
Lucae monasterium revixit, quod incoeptum et absolutum est, Summi 
Pontificis Pii X auspicio et approbatione, Episcopis Hetruriae consensum 
et auxilium suppeditantibus; eiusque regimini ab ipso Pontifice prae- 
posita fuit religiosa illa quam famula Dei futuram antistitam praedixerat. 

Hine pia virgo, Gemma Galgani, sin minus habitu et professione, haud 
dubie desiderio et affectu, inter religiosas filias Sancti Pauli a Cruce 
merito recensetur. Solemnibus exsequiis in ecclesia peractis, eius corpus 
in coemeterio, selecto in tumulo, conditum est, superposita funebri 
inscriptione quae concludit: « Anima dulcis te in pace cum Angelis ». - 
Interim fama sanctitatis Servae Dei, quae in vita erat circumscripta, 
post obitum magis in dies clara, etiam in exteras regiones diffusa est. 
Quatuor post annos ab obitu, nempe anno 1907, mense octobri, in eccle- 
siastica curia Lucana, de praedicta fama inquiri coeptum est; atque acta 
processualia anno 1910 expleta et Romam transmissa, ad sacrorum 
rituum Congregationem pervenerunt; ex quibus actis et documentis 
authenticis excerpta est vitae Gemmae synopsis superius relata. Denique, 
instante hodierno Causae Postulatore Rmo P. Aloisio a S. Francisco 
de Paula, generali consultore Congregationis a Christi Passione, quum, 
servato iuris ordine, omnia in promptu sint et nihil obstet quominus 
ad ulteriora procedi possit, attentis quoque litteris postulatoriis quo- 
rumdam Emorum S. R. E. Cardinalium, plurium Rmhorum Archiepisco- 
porum et Episcoporum necnon Abbatum ac Praepositorum generalium 
Ordinum et Congregationum regularium, Emus et Rihus Dominus Car- 
dinalis Ianuarius Granito Pignatelli di Belmonte, Episcopus Albanensis 
et eiusdem Causae Ponens seu Relator, in ordinariis sacrae rituum 
Congregationis comitiis, subsignata die, ad Vaticanas aedes coadunatis, 
sequens dubium discutiendum proposuit: An sit signanda Commissio 
introductionis Causae, in casu et ad effectum, de quo agitur? Et Emi ac 
Rmi Patres sacris tuendis ritibus praepositi, post relationem eiusdem 
Cardinalis Ponentis, audito voce et scripto R. P. D. Angelo Mariani, 
Fidei promotore generali, omnibusque accurate perpensis, rescribendum 
censuerunt: Affirmative, seu signandam esse Commissionem introductionis 
Causae, si Sanctissimo placuerit. Die 27 aprilis 1920. 

Facta postmodum de his Sanctissimo Domino nostro Benedicto 
Papae XV per infrascriptum Cardinalem, sacrae rituum Congregationi 
Praefectum, relatione, Sanctitas Sua rescriptum eiusdem sacrae Congre- 
gationis ratum habens, propria manu signare dignata est Commissionem 
introductionis Causae beatificationis et canonizationis Servae Dei 
Gemmae Galgani, virginis, die 28 eisdem mense et anno. 


+4 A. Carp. Vico, Ep. Portuen. et S. Rufinae, 
S. R. C. Praefectus. 


L. 
Alexander Verde, Secretarius. 

ACTA TRIBUNALIUM 


SUPREMUM | 
SIGNATURAE APOSTOLICAE TRIBUNAL 


DE MANILA 


NULLITATIS ET RESTITUTIONIS IN INTEGRUM SEU LEGATI PII 


Inter S. Provinciam SSini Nominis Iesu, Ordinis Eremitarum S. Augu- 
stini, repraesentatam per legitimum procuratorem Thomam Ambrosetti, 
advocatum, resistentem; et sac. Vincentium Lapus, interim parochum 
oppidi de Canddba, archidioecesis Manilen. repraesentatum per legitimos 
procuratores Christophorum Astorri et Felicem Santi, advocatos, recur- 
rentem; interveniente et disceptante in causa Promotore Iustitiae ex officio 


deputato. 


1. Insulis Philippinis primi, uti videtur, evangelii lumen attulerunt 
Fratres Ordinis Eremitarum S. Augustini, qui anno ineunte 1565 easdem 
adierunt omnibus ad rem facultatibus praediti, inter quas explicite illa 
recensebatur « condendi domus et monasteria Ordinis », sicut etiam « ad 
« administrationem quorumcumque sacramentorum » et universim « omni- 
« moda Apostolica auctoritas, tanta quanta ad neo-christianorum con- 
« versionem et manutentionem videbitur expedire » (Bulla Hadriani VI, 
9 maii 1522). Candabae in oppido, quod ab urbe principe Manilensi 
quindecim leucis distat, doctrinam quae dicebatur, - i. e. centrum mis- 
sionis cum cura animarum - domumque fundarunt a. 1575, quae paulo 
post, anno 1578 formaliter in Conventum erecta est. Subinde vero, 
die 21 decembris 1585, vi Litterarum Apostolicarum de die 13 februa- 
rii 1578, instituta est ipsa dioecesis Manilen. quin tamen aliquid inno- 
varetur de conditione iuridica praefati Conventus, id prohibente bulla 
Sancti P. Pii V, die 24 mart. 1567, Haponi nobis, § 3: « Ne in locis illa- 
«rum partium [Indiarum] in quibus sunt Monasteria Religiosorum ali- 
« quid per praedictos Episcopos innovetur, eadem auctoritate et tenore 
« statuimus ». Effectus vero huiusce Bullae Pii V demum cessavit, saltem 
de iure, vi Constitutionum Benedicti PP. XIV, Quamvis ad confirman- 

dam, die 27 februarii 1746, et Cum nuper, die 8 novembris 1751, ut ipse 
ibidem recolit laudatus Pontifex, dum ad eas Insulas extensam voluit 
celebrem const. Firmandis, 6 novembris 1744 editam. Hine est, ut acta 
docent, quod Prioris Candabensis electio, qui curam gerebat animarum 
in loco, inde ab anno 1750, appareat prorsus approbationi et confirma- 
tioni Archiepiscopi Manilensis subiecta. 

2. Longe tamen antequam hae Constitutiones vulgarentur, pia 
femina Lucia Gumamila, cum sine heredibus, ut ipsa asserit, deces- 
sisset, « perché non ho né figlio, né fratello, né nipote prossimo, che 
« possa esser mio erede nelle terre di Marimla alte e basse, e dei miei 
« schiavie della mia mobilia », omnia disponere voluit in favorem animae 
suae et suorum: « al presente, cid che ordino si é che tutto lascio per 
« limosina dell’anima mia e di quelle dei miei genitori ». Ad rem, testa- 
mento condito die 16 decembris 1679, postquam de singulis bonis mo- 
bilibus longa clausularum serie disposuisset, de immobilibus hanc 
voluntatem suam tabulis consignari iussit: claus. 115. « Le terre del 
« monte Masin... dichiaro che le dono per limosina alla Provincia del 
«SSmo Nome di Gest del Nostro Santo Padre Agostino, a elezione 
« del nostro R. P. Provinciale resta farne cappellania e applicare Messe 
« pei miei genitori, per i miei fratelli, come di diritto, e per me. Ma 
«la parte che ha il sig. Gaspare Balactas non si computi, perché é 
« mio condomino. Faccia questo il mio esecutore perché tale é la mia 
« volonta. - 116. Dichiaro parimenti che tutti i miei seminativi i quali non 
« avessero altro padrone che la limosina per |’anima mia, e quanto rima- 
« nesse dopo pagati i debiti miei e di mia madre, lascio in limosina al 
« Convento del beato Sant’Andrea qui di Candaba; ad arbitrio del padre 
« Priore fra Giuseppe della Croce resti fondarne cappellania perché 
« godano di Messe le anime dei miei genitori e io, e i miei fratelli. 
« Faccia quanto comando ». Exsecutores piae suae voluntatis in clau- 
sula 125 delegit tum ipsum Priorem Provincialem eius temporis, fr. loan- 
nem Xeres, tum illius praedecessorem fr. Iosephum Duque, ambos ex 
O. E. S. A., « che restano in mio luogo... come se io fossi loro». Post 
testatricis obitum Definitorium plenarium SSmi Nominis Iesu, eiusdem 
Ordinis, in sessione diei 14 maii 1680 utrumque legatum acceptavit hisce 
verbis: « Diamo autorizzazione*al nostro Padre Provinciale perché col 
« suo Definitorio possa accettare le cappellanie che fondd donna Lucia 
« Gumamila per questa Provincia e per il nostro Convento di Candaba, 
« facendo a cid le pratiche necessarie di cui abbiamo avuto comunica- 
« zione », atque in vim huius facultatis, de scripta licentia et mandato 
sui Provincialis, fr. Ilosephus a Cruce, Prior Conventus Candabensis, 

coram notario instrumentum confici iussit, die 25 ianuarii 1681, in exse- 
cutionem clausulae 116. Iuxta istud instrumentum « disse che avendo 
« D. Lucia Gumamila... lasciato disposto nella clausola 116 che si inscri- 
« vessero alla chiesa di S. Andrea nel detto paese di Candaba 45 caba- 
« litas di terreno che sono situate, etc.... perché con le rendite, frutti e 
« proventi delle dette terre seminative e stagni, si dicano ogni anno otto 
« Messe, etc.; che in esecuzione della volonta di detta testatrice il 
« M. R. fr. Giuseppe Duque lo ha sollecitato a tale iscrizione a seconda 
« del citato testamento e clausola. Quindi nel miglior modo... il Rev. 
«P. fr. Giuseppe della Croce dichiara che fin da ora e per sempre 
« assegna e fonda nella chiesa e convento sotto l’invocazione di S. An- 
« drea, che dota con le dette 45 cabalitas... nella qualifica di Priore 
« ch’egli é di questo Convento, affinché come beni di esso siano cono- 
« sciuti e avuti, e per essi, da ora e per sempre, abbia l’obbligo il detto 
« R. P. Priore di detto Convento di Candaba e gli altri che in avvenire 
« gli succederanno e saranno Priori di esso, di dire, ciascun anno, le 
« dette Messe... per le rendite, frutti e proventi che daranno i detti ter- 
« reni... i quali resteranno perpetuamente come beni del detto Convento... 
« dei quali se ne dichiara gia preso il possesso per essere i relativi titoli 
« presso di lui dichiarante. E a tutto cid si obbliga il detto Padre nella 
« surriferita forma, come si pud obbligare a seconda delle sue regole e 
« Costituzioni, ecc. ». 

3. Controversiae quae super hisce bonis et actis hodie agitatur occasio 
et ratio haec fuit. Anno 1898 quum indigenae Insularum Philippinarum 
adversus dominationem Hispanicam vi et armis insurrexissent, Reli- 
giosi quoque inde discedere eoacti sunt. Rebus postea compositis, Insu- 
lisque sub auctoritatem Statuum Foederatorum Americae Septemtrio- 
nalis translatis, in eam Provinciam redeuntes Religiosi, minime restitui 
valuerunt in conventum et ecclesiam loci Candabae, ubi interim paro- 
chus « come parroco interino » constitutus fuerat ab Archiepiscopo 
sac. Vincentius Lapus. Hic autem, exeunte anno 1904, contendens capel- 
laniam Gumamila eiusque bona ad paroeciam spectare, praedia ab Augu- 
stinianis adhuc possessa sibi adiudicari, causa in Ordinem dicta, postu- 
lavit et obtinuit sententia Curiae Manilensis, die 4 augusti 1908. Appel- 
lantibus quidem Religiosis, sed ipsorum: Procuratore fatalia ad prose- 
quendam appellationem negligente, sententiam in rem iudicatam trans- 
iisse declaratum fuit per,decretum eiusdem Curiae, die 21 octobris 1908, 
adversus quod ad Sedem Apostolicam fuit a Religiosis provocatum. 
Urgente tamen interea Curia Archiepiscopali rei iudicatae exsecutionem, 
nova causa provocandi ad S. Sedem suborta est. Enimvero, quamvis 

semel et iterum, tum in libello introductionis, tum in ipsa sententia, 
legatur actorem coarctasse suam intentionem ad bona claus. 116 (« Ri- 
« sultando - ita sententia - che l’attore allegd... che i terreni in que- 
« tione sono quelli del legato contenuto nella clausola 116 del testa- 
« mento »), attamen in exsecutionem sententiae nullos limites praefi- 
nientis nisi hos: « terreni racchiusi nel territorio di Delayap», idem 
sac. Lapus postulavit et per novum decretum Curiae die 5 iunii 1909 
obtinuit sese in possessionem immitti totius latifundii, seu « Azienda di 
« Candaba, situata nelle contrade di Delayap e Talang, nel territorio di 
« Candaba, della superficie di ettari 2153, 48 », licet in eodem contine- 
rentur quoque bona, quae respicit clausula praecedens, seu 115. Res ita- 
que omnis coram S. R. Rotae Auditorio proposita fuit sub his dubiorum 
formulis: « An sit locus restitutioni in integrum a sententia Curiae ». 
Et quatenus affirmative: « Ad quem pertineat dominium controversorum 
« bonorum (cum fructibus) legatorum a pia femina Lucia Gumamila in 
« casu »; ad quae dubia, ponente R. P. D. bo. me. Sebastianelli, Decano, 
responsum est, die 7 februarii 1916: « Ad I Affirmative; ad II Perti- 
« nere ad Fratres Augustinianos Provinciae Ssmi Nominis Iesu » (Cf. Acta 
Ap. Sedis, VIII, p. 275). Ad alterum turnum appellavit victus, qui etiam 
incassum institit penes Supremum hoc Tribunal, ut revocaretur decre- 
tum de interim exsequenda primi Turni sententia; nam decretum illud, 
extensa per me decisione, confirmatum fuit (Jbid., X, p. 39) plenumque 
in praesenti robur et effectum obtinuit, restitutis nempe Religiosis in 
provisoria possessione bonorum controversorum sub consuetis cautio- 
nibus. Sententia alterius Turni, ponente R. P. D. Rossetti, lata die 18 fe- 
bruarii 1919 praecedentem plene confirmavit (Ibid., XII, p. 183): quam- 
obrem pars victa, ut sese tueretur adversus rem iudicatam ad normam 
can. 1902, 1°, exsurgentem, recursum interposuit apud Supremum Hoc 
Tribunal, coram quo res acta fuit interveniente et disceptante Promo- 
tore Iustitiae ex officio, super duobus dubiis ad tramites can. 1603, § 1, 
n. 3 et 4, 1604, § 3. consuetis: « I. An constet de nullitate sententiae 
«rotalis in casu, et, quatenus negative: II. An sit locus restitutioni in 
« integrum in casu ». Causa itaque funditus pertractata, omnibusque rite 
paratis, in plenario Emorum ac Rmorum Patrum conventu habito die 
sabbati, sexta martii 1920, in Palatio Apostolico Vaticano, Emi Patres, 
ad relationem Emi ac Rmi Dfii D. Orestis Card. Giorgi, causae Ponentis, 
propositis dubiis rescripserunt: 

Ad I: Negative; 

Ad II: Affirmative; expensis inter partes compensatis, iniunctoque 
mihi exarandae decisionis munere. 

4, Et merito quidem reiectam fuisse querelam nullitatis a recurrente 
promotam, non est cur multis ego prosequar. Nullatenus enim probabat 
recurrens sententiam incidisse in aliquod vitium sanabile aut insanabile 
nullitatis, quod in can. 1892 et 1894 recenseretur, neve defectum prae- 
seferre alicuius essentialis elementi ad normam can. 1680. Suaderi ceterum 
nequaquam potuit Emis Patribus quod recurrens conabatur obtendere, 
in testamento sive in instrumento exsecutorio quorum tenorem late reci- 
tavimus, ubicumque vox Conventus et vox Prior occurreret, intelligenda 
esse parochiam et parochum; falsumque apparuit vel inspecto capite 
testamentariae tabulae, ubi explicitis verbis Doctrinae et ministri mentio 
occurrit, quod a recurrente subdebatur, testatrici nulla praeterea verba 
quam Conventum et Priorem prostitisse ad designandum officium curae 
animarum eiusque subiectum. Supervacanea igitur meritoque a Turno 
Rotali reiecta evadebat petitio ad obtinendum, ut super praesenti usu 
loquendi incolarum in hac re, nova fieret inquisitio. - Itemque coram aper- 
tissimis tabulis tum testamenti tum instrumenti, unde bona legata et 
tributa apparebant Conventui, ab eodemque recepta, frustra connitebatur 
obtendi in nonnullis rerum adiunctis Religiosos non agnovisse praedicta 
bona uti sua, dum constat omnino, etiam ex ipso facto contestatae litis, 
ipsorum bonorum possessionem Religiosos vel a. 1904 retinuisse. - Obser- 
vatum quidem fuit in ipso sententiae textu, nonnulla occurrere, quae, 
primo saltem obtutu, non recte prolata viderentur: ut ex. gr., quod ab 
initio sententiae minus exacte libellus a recurrente oblatus Curiae Mani- 
lensi repraesentaretur; quod passim mera facultas dicatur facta a testa- 
trice fundandi capellaniam; quod dilemma coarctaverit sententia inter 
parochiam veri nominis et conventum, praetermissis videlicet « doctri- 
« nis, aliisque muniis et officiis ad curam pertinentibus animarum » 
quae recolit Benedictus XIV, in cit. const. Cum nuper, praesertim § 4, 
quaeque datus nuper Codex nomine quasi-paroeciae comprehendit; quod 
non satis evicerit eadem senlentia, in casu, nec regularem aut laica- 
lem cappellaniam, ad normam can. 1412, 2° et 1544ss., fuisse a testatrice 
intentam. Sed haec aliaque id genus, in primis omnia et singula con- 
gruam explicationem suscipere poterant; atqui « in materia circumscri- 
« ptionis odiosissima, quaelibet benigna interpretatio pro actorum vali- 
« ditate sumenda est, ut, ad doctrinam Iuliani, |. 15 ff. de reb. dub. actus 
« potius valeat quam pereat » (Decis. Signat. typis ed., II ser. 1845-1854 
decis. 9, § 5; 279, § 3, etc.); ac secundo ea quae accusabantur, quin ad 
essentialia elementa sententiae pertingerent, nullius plane momenti erant 
ad partes sententiae dispositivas, ex quibus dumtaxat res iudicata aesti- 
matur: « Haud enim rationes quae iudicibus sententiam latam suasere 

« rem iudicatam constituunt, sed res iudicata eadem ex partibus dispo- 
« sitivis sententiae exsurgit » (Decis. Signat., cit., dec. 14, § 2). 

+. Omni ergo fundamento carebat circumscriptionis postulatio. At 
non ita dicendum de restitutione in integrum. Aperta est enim Codicis 
quo utimur littera (can. 1905, § 2, n. 4) huiuscemodi extraordinarium 
remedium concedendum esse iubens, si claris univocisque probationibus 
demonstretur « legis praescriptum evidenter neglectum fuisse »; enimvero 
« beneticium istud legis potius quam litigantium favore inductum est » 
ut constans tenuit Ordinis Nostri disciplina (cfr. Decis. cit., 70, § 2; 204, 
§$ 22). Nec nomine legis solummodo generale praescriptum Codicis heic 
intelligendum; verum etiam peculiaria praescripta et statuta, quibus a 
partibus contra venire non liceat - ul sunt fundationis tabulae, ultimae 
voluntates, pacta conventa, ceteraque id genus - ad effectum restitu- 
tionis in integrum ex hoe capite neglecti praescripti legis concedendae, 
comprehendi, id innumeris Signaturae decisionibus firmatum est (cfr. 
v. g. ex cit., dec. 204, ubi nonnisi de nuptialibus tabulis res est). Notis- 
simum enim illud est principium, posse in contrahendo partes quam 
sibi libuerilt legem edicere; cfr. Reg. CLXXXV in VI: « coutractus ex 
« conventione legem accipere dignoscuntur ». 

At vero in casu luce meridiana patebat rem iudicatam ad hoe tantum 
inquisitionem coarctasse circa mentem testatricis, ut demonstraret in 
casu legatum fuisse conventui seu domui, non autem paroeciae aut 
quasi-paroeciae. Atqui ulterius profecto progrediendum erat: lege enim 
iubebatur inquirere, ut etiam constat ex can. 533 § 1, n. 3, utrum « fundi 
« domui tributi legative sint ad Dei cultum beneficentiainve eo ipso loco 
« impendendam »; et n. 4 non solum « si pecunia data sit paroeciae vel 
« missioni », sed etiam « aut religiosis intwitu paroeciae vel missionis » 
tradita donatave fuerit; quae praescriptiones non noviter tantum datae 
leges sunt, sed immo, vel sola ratione dictante, deducuntur ex firmo illo 
inconcussoque principio, spectandum apprime oportere quid demum testa- 
tor ipse voluerit. 

6. Apertissima huius ulterioris inquisitionis necessitas facile in casu 
demonstrabatur: primum, ex eo quod, testatrix ipsa, vel procul dubio 
exsecutor voluntatis ipsius, qui agebat, ut vidimus, tamquam alter ego 
testatricis, « come se io fossi loro », Missas ex claus. 116 (quae sola in 
quaestionem nostram venire potest) dicendas determinaverit eo ipso loco, 
i. e. in ecclesia sancti Andreae Candabae, ubi parentum testatricis cor- 
pora quiescebant et ipsa sepeliri se iussit. Id enarrat, ut in publico instru- 
mento vidimus (n. 2), exsecutor: «che D. Lucia Gumamila..... lascid 
« disposto che... nella chiesa dis: Andrea di Candaba... si dicano ogni 

«anno otto Messe, ecc. »; id religiose exsecutioni demandat ipse: « in 
« esecuzione di tale volonta... nel miglior modo... per sempre... nella 
« chiesa e nel convento sotto linvocazione di s. Andrea... da ora e 
« sempre abbia |’obbligo di dire ciascun anno le dette Messe, ecc. ». - Quo 
posito, sane difficilis evadit applicatio quam sententia (p. 198) facit, doctri- 
nae card. De Luca (ibid. cit.), procedentis e contrario dumtaxat « quando 
« constat quod Missarum et anniversariorum legata facta non sint taxa- 
« tive pro particulari devotione illius loci materialis, sed potius respectu 
« clericorum aul religiosorum ibidem commorantium ». - Immo ex impo- 
sita lege forsan a testatrice, vel certe ab exsecutore, eas Missas persol- 
vendi perpetuo da ora e sempre in praefata ecclesia, potius contrarium 
constare videtur, nec posse ea onera alibi, quocumque Religiosi ierint, 
ecclesia s. Andreae relicta, persolvi, absque peculiari indulto 8. Sedis 
ad normam can. 1551, § 1. 

7. Nec satis; necessitas enim ullerius inquirendi utrum eadem bona 
clausulae 116 (quae sententia demonstravit donata legatave fuisse Con- 
ventui seu domui regulari), essent regularibus qua talibus seu redupli- 
cative, non autem, domui quidem, sed intuitu paroeciae aut missionis, 
donata, scatebal manifestissime, ex eo quod nisi hoc probetur, contraria 
praesumptio vigeat, ad normam can. 1636, § 1: « Nisi contrarium probe- 
« tur, praesumendum est ea quae donantur rectoribus ecclesiarum, etiam 
« religiosorum, esse ecclesiae donata »: ubi facile animadvertitur ecclesiam 
heic latissime patere, nec ad solam veri nominis paroeciam coactari; ac 
ulterius, non posse hoc nomine intelligi monasterium vel conventum, nisi 
inutilem iterationem fingere velimus can. 580, § 2 et 582, quasi non suffi- 
ceret tritum illud: « Quidquid monachus acquirit, monasterio acquirit ». 
Sensus itaque is est: ubi ecclesia babeatur, ut in casu nostro, cuius rector 
sit monachus vel conventus, quidquid huic rectori donatur, nisi contrarium 
probetur, praesumendum ecclesiae donatum. Sensus huiusmodi manifesto 
edicitur ex notissima const. Leonis XIII Romanos Pontifices 8 maii 1881 
(efr. Act. Ap. Sed., 11, 267 ss.) unde canon est exceptus, quae, si ad insulas 
Philippinas extensa est dumtaxat a die 1 ianuarii 1910 (cfr. Act. Ap. 
Sed., VIII, 296) attamen, in hac re, non novae legis, sed communis iuris 
declaratoriae vim habet, ut in ipsa notatur: ibi « Nihil enimvero in his 
« decernendis est actum, quod iuris communis doctrinis vulgatissimis 
« apprime non congruat. Nam quaevis oblatio parocho aut alteri ecclesiae 
« Rectori data, cuiusvis causae piae intuitu, ipsimet causae piae acquiri- 
« tur». Praesumptionem autem iuris quam diximus luculenter eadem 
Constitutio hisce conficit: « Tandem ne quis obrepat error aut dissensus... 
« definiendum censemus, quae pecuniae, quaeque res viris religiosis 

oblatae intuitu missionis intelligantur. Namque receptum est, hanc 

«in re spectari primum oportere quid testator aut oblator voluerit; quod 
« si non apparel, placuit [nonnullis, olim] parocho vel rectori ecclesiae 
« collatam donationem praesumi. At multum ab hac regula recessum est, 
« propter consuetudinem quam quidam ecclesiastici iuris periti, fere 
« communem evasisse testantur, cuius vi hodie, pene solae oblationes quae 
« in ecclesia in Missis ad altare fiunt, et quae pro administratione sacra- 
« mentorum, pro benedicendis nuptiis aut mulieribus post partum, pro 
« exsequiis et sepulturis, aut aliis similibus functionibus specialiter offe- 
« runtur, ad parochum spectant; consuetudine reliquas ferme omnes eccle- 
« siis ipsis aut sacellis aut aliis certe finibus applicante (Reiffenst., 1. IM, 
« lit. 30, n. 193; Van Espen, Lus eccl. univ., p. IL, sect. LV, tit. I, cap. 10, 
« nn, 20, 21). Praeterea, si in parochum rectoremve, a quibus spiritualia 
« adiumenta fideles accipiunt, haud inconcinne praesumi potest collata 
« liberalitas, ubi ecclesia bonis praedita sit, per quae religionis decori el 
« ministrorum tuitioni prospiciatur, longe alind iudicium esse debet wbi 
«eam bonorum copiam ecclesia non habeat, ac liberalitate fidelis populi 
« unice, aut potissimum sustentetur. Tunc enim largitores putandi forent 
« voluisse consulere cultus divini splendori el religionis dignitati ». 

Quantum haec perspicua legis doctrina in rem nostram quadret, 
nemo est profecto qui non videat: et quum eadem, nihilominus, prae- 
termissa, vel certe non satis considerata a reiudicata appareret, ad 
eiusdem doctrinae normam circa legatum claus. 116 iterum iudicium 
lieri debere constabat, ac propterea adversus rem iudicatam procul dubio 
reslitutionem in integrum ex explicito praecepto legis concedere opor- 
tebat. 

Atque ita editum est, pronunciatum, decretum, declaratum, manda- 
tumque ut haec definitiva sententia publici iuris fieret, et ab omnibus 
ad quos spectat exsequutioni mandaretur; non solum, etc.; sed et 
omni, ete. 

Datum Romae, ex aedibus Supremi Tribunalis, die 6 aprilis 1920. 


Ubaldus Mannucci, Signaturae Votans. 


L. 
VISA 


Evaristus Lucidi, S. A. S. 7. a Secretis. 


losephus adv. Fornari, Notarius. 

DIARIUM ROMANAE CURIAE 


S. CONGREGAZIONE DEI RITI 


Martedi 18 Maggio 1920, nel Palazzo Apostolico Vaticano, con l'intervento 
degli Emi e Revmi Signori Cardinali e col voto dei Revi Prelati Officiali e 
dei Consultori Teologi componenti la Sacra Congregazione dei Riti, si é tenula 
la Congregazione Nuova-Preparatoria, per discutere il dubbio sopra leroismo 
delle virtii esercitate dal Venerabile Servo di Dio Andrea Uberto Fournel, 
Prete secolare, Fondatore della Congregazione delle Figlie della Croce, dette 
volgarmente Suore di Sant'Andrea. 


SEGRETERIA DI STATO 


NOMINE 


Con Biglietli della Segreteria di Stato, il Santo Padre si é@ degnalo di 
nominare: 


1 maggio 1920. L’ Emo sig. Card. Michele Lega, Protettore del Santuario di 

Polsi in Aspromonte Calabro. 

10 > »  L’ Emo sig. Card. Oreste Giorgi, fra gli Emi Protettori della 
Pontificia Accademia Teologica. 

11 . »  L’ Emo sig. Card. Guglielmo van Rossum, Protetiore della 


Congregazione di S. Carlo Borromeo, avente la 
Casa-Madre a Trebnitz. 


- > » L’ Emo sig. Card. Oreste Giorgi, Protettore dell’ Istituto delle 
Suore di Carita dell’ Imm. Concezione d' Ivrea. 

14 > »  L’-Emo sig. Card. Gaetano Bisleti, Protettore delle Dame di 
Carita di Montpellier. 

15 » »  L’Etho sig. Card. Guglielmo van Rossum, Protettore degli 
Oblati di Maria Immacolata. 

19 » »  L’ Emo sig. Card. Oreste Giorgi, Delegato Pontificio della 
Chiesa e del Monastero di S. Chiara in Napoli. 

21 » » Mons. Francesco Marchetti Selvaggiani, Nunzio Apostolico 
nella Repubblica del Venezuela. 

24 » » Mons. Filippo Mauri, Prelato Votante del Supremo Tribu- 
nale della Segnatura Apostolica. 

27 > » lL’ Emo sig. Card. Gennaro Granito Pignatelli di Belmonte, 


Protettore degli Eremitani di Sant’ Agostino. 

Con Brevi Apostolici il Santo Padre si é degnato di nominare: 
Assistenti al Soglio Pontificio: 
29 aprile 1920. Mons. Emilio Ferrais, ausiliare del card. arcivescovo di 
Catania. 
12 maggio » Mons. Francesco Moretti, vescovo di Narni e Terni. 
Protonotari apostolict ad instar participantium : 


25 aprile 1920. Mons. Felice Sznarbackowski, della diocesi di Luceoria. 
p 


30 » » Mons. Donato Venditti, dell’archidiocesi di Taranto. 

8 maggio » Mons. Eugenio Caulle, dell’archidiocesi di Rouen. 

9 » » Mons. Antonio Miiller, della diocesi di S. Gallo. 

il » » Mons. Alessandro Baczynskyj, dell’archidiocesi di Leopoli 
dei Ruteni. 

17 » » Mons. Giulio Baudriller, della diocesi di Angers. 

20 > » Mons. Edoardo Thomas, dell’archidiocesi di Parigi. 

> » » Mons. Enrico Debout, della diocesi di Arras. 

» » » Mons. Giacomo Giuseppe Ryan, dell’archidiocesi di Cashel. 

21 » » Mons. Enrico Maria Massimiliano d’Allaines, della diocesi 


di Orléans. 


Prelati Domestici di S. S.: 


16 marzo 1920. Mons. Donaldo Mac Dougal, della dioc. di Argyll ed Isole. 
24 aprile » Mons. Arturo Mamoli, della diocesi di Reggio Emilia. 
8 maggio » Mons. Giovanni Marino Van Oers, della diocesi di Breda. 


9 » + » Mons. Giuseppe Fietta, della diocesi d’ Ivrea. 

» » » Mons. Francesco Saverio Fritschi, della diocesi di S. Gallo. 

11 » » Mons. Tito Wojnarowski, dell’archidiocesi di Leopoli dei 
Ruteni. 

» » » Mons. Alessio Piasecki, della medesima archidiocesi. 

12 > » Mons. Raffaele Ruggiero, della diocesi di S. Agata dei Goti. 

14 » » Mons. Carlo de Boismarmin, dell’archidiocesi di Bourges. 

» » » Mons. Giovanni Girbeau, della medesima archidiocesi. 

15 > » Mons. Giovanni Gaire, dell’archidiocesi di Regina. 

» » » Mons. Zeffirino Marois, della medesima archidiocesi. 

» > » Mons. Giorgio Stefano Grandbois, della medesima archi- 
diocesi. 

» > » Mons. Emanuele Bechetoille, dell’archidiocesi di Lione. 

17 » » Mons. Leone Thibault, della diocesi di Angers. 

18 » » Mons. Domenico Amato, della diocesi di Telese e Cerreto 
Sannita. 


» »  » Mons. Guido Anichini, dell’archidiocesi di Palermo. 

20 maggio 1920. Mons. Mosé Cagnac, dell’archidiocesi di Bourges. 


21.» » Mons. Giuseppe Emilio Borrel, della diocesi di Tarentaise. 
> » » Mons. Eugenio Maria Filiol, della diocesi di Orléans. 


ONORIFICENZE 


Con Brevi Apostolici il Santo Padre si e deguatlo di couterire le seguenti 


onoriticenze : 


La Commenda dell’ Ordine di S. Gregorio Magno, classe civile: 


25 aprile 1920. Al sig. ing. Leopoldo Candiani, dell’archidiocesi di Milano. 
13 maggio » Al sig. barone Tommaso Carizzi, della diocesi di Telese e 
Cerreto Sannita. 


15 » » Al sig. cav. Gastone Lepercq, dell’archidiocesi di Lione. 

» » » Al sig. eav. Renato Mouterde, della medesima archidiocesi. 
» » » Al sig. Alfonso Turgeon, dell’archidiocesi di Regina. 

21 » » Al sig. cav. Giovanni de Cessac, della diocesi di Limoges. 


Il Cavalierato dell’ Ordine di S. Gregorio Magno, classe civile: 


3 maggio 1920. Al sig. avv. Lodovico Renato Sallé, della dioc. di Bayeux. 


12 » » Al sig. conte Emanuele de Las Cases, senatore francese. 

14 » » Al sig. Giorgio Mairot, presidente dell’ Unione regionale 
della gioventt cattolica francese in Borgogna. 

» » »  Alsig. Alfredo Douard, vicepresidente dell’ Unione regionale 
della gioventi cattolica francese nella Franche- 
Comte. 

» » » Al sig. Enrico Jarry, vicepresidente generale della Gioventt 
eattolica francese. 

15 » » Al sig. Stefano Berne, dell’archidiocesi di Lione. 

> > » Al sig. Giacomo Brac de La Perriére, della medesima archi- 
diocesi. 

» » » Al sig. Andrea Bellin, della medesima archidiocesi. 

» » » Al sig. Beniamino Chomel, della medesima archidiocesi. 

» > » Al sig. Augusto Deriard, della medesima archidiocesi. 

» > » Al sig. Giuseppe Fichet, della medesima archidiocesi. 

» > » Al sig. Emilio Paillard Metty, della diocesi di Chalons. 

» » » Al sig. Alessandro Souriac, presidente generale della Gio- 


venti cattolica francese. 
17 » » Al sig. Nicola Dekker, della diocesi di Harlem. 

La Commenda dell’ Ordine di S. Silvestro Papa: 


6 maggio 1920. Al sig. Carlo Nunes Teixeira, del Patriarcato di Lisbona. 


Il Cavalierato dell’Ordine di S. Silvestro Papa: 


28 aprile 1920. Al sig. Galileo Giobbe, di Roma. 
13 maggio » Al sig. Carlo Dumortier, dell’archidiocesi di Malines. 


MAGGIORDOMATO DI SUA SANTITA 


NOMINE 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 


26 marzo 1920. Mons. Salvatore Gangarelli, dell’archidiocesi di Catania. 
13 aprile » Mons. Guglielmo Enrico Volker, della diocesi di Bois-le-Due. 


16 > » Mons. Alessio Apuzzo, dell’archidiocesi di Amalfi. 

29 » » Mons. Luigi Di Meo, della diocesi di Sessa Aurunca. 

1 maggio » Mons. Zenobio Paclisan, della diocesi di Alba Giulia e Fo- 
garas. 

20 > » Mons. Ettore Baranzini, dell’archidiocesi di Palermo. 

22 » » Mons. Giorgio Coote, dell’archidiocesi di Westminster. 

» » » Mons. Lionello Evans, della medesima archidiocesi. 

- » » Mons. Giovanni Cauley, della diocesi di Monterey e Los 
Angeles. 

» » » Mons. Ildefonso Montero Diaz, dell’archidiocesi di Siviglia. 


Jamerierit Segreti di Spada e Cappa Sopr. di S. 8.: 


4 febbraio 1920. \\ sig. Fermin Carlos de Yeregui, dell’ archidiocesi di Mon- 
tevideo. | 

6 maggio » _ Il eonte Prospero Keller, dell’archidiocesi di Parigi. 

22 » » Il conte Giuseppe Ignazio Cavero y Alcibar, della diocesi 


di Saragozza. 
26 » » Il sig. Daniele Girona y Llogostera, della dioc, di Barcellona, 

Camerieri d'onore in abito paonazzo di S. S. 
20 aprile 1920. Mons. Palmerino Mastrojacono, della diocesi di Trivento. 
1 maggio » Mons. Ottavio Platau, della diocesi di Cambrai. 


Camerieri d'onore di Spada e Cappa soprannumerari di S. S.: 


aprile 1920. Il sig. Francesco Ceballos y Gonzales, della diocesi di Cadice. 
> » Il sig. Pasquale Pinto, della diocesi di Capaccio Vallo. 
maggio » Il sig. Alfonso Schelstraete, della diocesi di Bruges. 
> » Il sig. Giovanni Lane Mullins, dell’archidiocesi di Sydney. 


NECROLOGIO 


maggio 1920. Mons. Francesco Ferreira da Silva, vescovo titolare di Siene 
e prelato di Mozambico. 
L, Emo sig. Card. Giulio Boschi, vescovo di Frascati. 
Mons. Pietro Luigi Péchenard, vescovo di Soissons. 

